**บทที่ 1**

**บทนำ**

**1.1 หลักการและเหตุผล**

 ในปี 2567 ผลการสำรวจแรงงานนอกระบบของสำนักงานสถิติแห่งชาติ พบว่า แรงงาน นอกระบบมีจำนวนมากกว่าแรงงานในระบบประมาณ 2.2 ล้านคน จากผู้มีงานทำทั้งสิ้น 40.0 ล้านคน เป็นแรงงานนอกระบบ 21.1 ล้านคน (ร้อยละ 52.7) และเป็นแรงงานในระบบ 18.9 ล้านคน (ร้อยละ 47.3) ซึ่งแรงงานนอกระบบ โดยส่วนใหญ่มากกว่าครึ่งทำงานอยู่ในภาคเกษตรกรรม รองลงมา ทำงานในภาค การบริการและการค้า และภาคการผลิต จากผลการสำรวจดังกล่าว ทำให้เห็นว่าแรงงานนอกระบบ เป็นแรงงานกลุ่มใหญ่ และเป็นกำลังแรงงานที่สำคัญในการขับเคลื่อนเศรษฐกิจของประเทศอีกกลุ่มหนึ่ง แต่กลับต้องประสบปัญหาต่าง ๆ จากการทำงาน โดยผลสำรวจของสำนักงานสถิติแห่งชาติ พบว่า แรงงาน นอกระบบได้ประสบปัญหา จำนวน 6.3 ล้านคน หรือร้อยละ 29.9 ของแรงงานนอกระบบทั้งหมด โดยปัญหาสำคัญที่พบ คือ ปัญหาจากการทำงานและความไม่มั่นคงในการทำงาน ปัญหาจากสภาพแวดล้อมในการทำงานและปัญหาจากความไม่ปลอดภัยในการทำงาน รวมถึงการไม่ได้รับหลักประกันทางสังคมที่เหมาะสม ซึ่งจากการประสบปัญหาดังกล่าว แรงงานนอกระบบ จึงควรได้รับการยกระดับคุณภาพชีวิตโดยการส่งเสริม คุ้มครอง และการพัฒนาแรงงานนอกระบบในทุกมิติ

 กระทรวงแรงงาน โดยสำนักงานปลัดกระทรวงแรงงาน เห็นถึงความสำคัญในการช่วยเหลือแรงงานนอกระบบ (แรงงานอิสระ) ให้สามารถมีงานทำและมีความมั่นคงในการทำงาน การได้รับความปลอดภัย
อาชีวอนามัย และสภาพแวดล้อมในการทำงาน การเข้าถึงหลักประกันทางสังคมที่เหมาะสม การเข้าถึง
แหล่งเงินทุน และการพัฒนาทักษะฝีมือให้สอดคล้องกับตลาดแรงงาน รวมถึงการรวมกลุ่มในการสร้าง
ความเข้มแข็งของแรงงานนอกระบบ (แรงงานอิสระ) โดยในปีงบประมาณ พ.ศ. 2567 จึงได้ดำเนินการโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ซึ่งการดำเนินโครงการฯ ดังกล่าว เป็นสาระสำคัญส่วนหนึ่งของร่างพระราชบัญญัติส่งเสริมและคุ้มครองแรงงานอิสระ พ.ศ. .... “เรื่อง กำหนดให้มีการขึ้นทะเบียนแรงงานนอกระบบ (แรงงานอิสระ)” เพื่อให้กระทรวงแรงงานได้มีฐานข้อมูลในการกำหนดนโยบายในการส่งเสริม คุ้มครอง พัฒนา และยกระดับคุณภาพชีวิตแรงงานนอกระบบ (แรงงานอิสระ) ให้เป็นไปอย่างมีประสิทธิภาพ (ขณะนี้ร่างพระราชบัญญัติฯ อยู่ระหว่างเสนอคณะรัฐมนตรี นำร่างเข้าสภาผู้แทนราษฎร (แจ้งยืนยัน
ต่อคณะรัฐมนตรี เมื่อวันที่ 12 กันยายน 2567)) โดยคาดว่าร่างพระราชบัญญัติฯ จะมีผลบังคับใช้ในปี 2568

 สำนักงานแรงงานจังหวัดตรัง เห็นว่า การยกระดับคุณภาพชีวิตแรงงานนอกระบบ โดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) มีความสำคัญและจำเป็นอย่างยิ่ง ต่อการส่งเสริม คุ้มครอง พัฒนา และยกระดับคุณภาพชีวิตแรงงานนอกระบบ (แรงงานอิสระ) ให้เป็นไป อย่างมีประสิทธิภาพ ดังนั้น จึงได้ดำเนินการประเมินผลโครงการยกระดับคุณภาพชีวิตแรงงานนอกระบบ โดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 เพื่อศึกษา วิเคราะห์ปัจจัยที่ส่งผลต่อความสำเร็จในการดำเนินโครงการฯ และปัญหาอุปสรรคในการดำเนินงาน พร้อมทั้งจัดทำข้อเสนอแนะให้กับหน่วยงานที่เกี่ยวข้องสำหรับเป็นแนวทางในการปรับปรุง/พัฒนาโครงการฯ ให้มีประสิทธิภาพ นำไปสู่การยกระดับคุณภาพชีวิตแรงงานนอกระบบในพื้นที่ได้อย่างครอบคลุมและ เป็นไปตามเป้าหมายที่กำหนด

**1.2 วัตถุประสงค์**

 1.2.1 เพื่อศึกษา วิเคราะห์ปัจจัยที่ส่งผลต่อความสำเร็จในการดำเนินการโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 พร้อมทั้งปัญหาและอุปสรรคในการดำเนินงาน

 1.2.2 เพื่อจัดทำข้อเสนอแนะสำหรับเป็นแนวทางในการปรับปรุง/พัฒนาโครงการฯ ให้สามารถพัฒนากลไก/กระบวนการมีส่วนร่วมในชุมชน/หมู่บ้านโดยเครือข่ายชุมชน เพื่อดำเนินการส่งเสริมการขึ้นทะเบียนแรงงานนอกระบบ (แรงงานอิสระ) และการประชาสัมพันธ์สาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... ให้มีประสิทธิภาพมากยิ่งขึ้น นำไปสู่การยกระดับคุณภาพชีวิตแรงงานนอกระบบในพื้นที่ได้อย่างครอบคลุมและเป็นไปตามเป้าหมายที่กำหนด

**1.3 เป้าหมาย**

 1.3.1 ความสำเร็จของการดำเนินการประเมินผลโครงการยกระดับคุณภาพชีวิตแรงงาน นอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ของสำนักงานแรงงานจังหวัดตรัง ใน 5 ขั้นตอน ได้แก่ (1) เตรียมการประเมินผล (2) จัดทำโครงการฯ (3) ดำเนินการประเมินผล (4) ประมวล วิเคราะห์ข้อมูล และจัดทำ (ร่าง) สรุปผล การประเมิน และ (5) สรุปรายงานผลประเมินโครงการฯ ฉบับสมบูรณ์

 1.3.2 ผลการประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ของสำนักงานแรงงานจังหวัดตรัง จำนวน 1 เรื่อง

**1.4 ผลสัมฤทธิ์**

 1.4.1 สำนักงานแรงงานจังหวัดตรัง สามารถดำเนินการประเมินผลโครงการฯ ได้บรรลุ
ตามเป้าหมาย จำนวน 1 เรื่อง และสำนักงานแรงงานจังหวัด ดำเนินการประเมินผลโครงการฯ ได้สำเร็จ
ทั้ง 5 ขั้นตอน ได้แก่ (1) เตรียมการประเมินผล (2) จัดทำโครงการฯ (3) ดำเนินการประเมินผล
(4) ประมวล วิเคราะห์ข้อมูล และจัดทำ (ร่าง) สรุปผลการประเมิน (5) สรุปรายงานผลประเมินโครงการฯ ฉบับสมบูรณ์

 1.4.2 สามารถนำปัญหา อุปสรรคที่ได้จากการประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 มาจัดทำเป็นข้อเสนอแนะให้หน่วยงานที่รับผิดชอบโครงการฯ นำไปเป็นแนวทางปรับปรุง/พัฒนาโครงการฯ ให้สามารถพัฒนากลไก/กระบวนการมีส่วนร่วมในชุมชน/หมู่บ้านโดยเครือข่ายชุมชน เพื่อดำเนินการส่งเสริมการขึ้นทะเบียนแรงงานนอกระบบ (แรงงานอิสระ) และการประชาสัมพันธ์สาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... ให้มีประสิทธิภาพมากยิ่งขึ้น นำไปสู่การยกระดับคุณภาพชีวิตแรงงานนอกระบบในพื้นที่ได้อย่างครอบคลุมและเป็นไปตามเป้าหมาย ที่กำหนด

**บทที่ 2**

**วิธีดำเนินการ**

**2.1 กรอบเกณฑ์การประเมินผล**

 การประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ผู้ประเมิน ใช้การประเมินผลรูปแบบ CIPP Model ของสตัฟเฟิลบีม (Stufflebeam) เป็นแนวทางในการประเมิน ซึ่งประกอบด้วย 4 ด้าน ดังนี้

 2.1.1 ด้านบริบทหรือสภาวะแวดล้อม (Context) เป็นการประเมินให้ได้ข้อมูลสำคัญ เพื่อช่วยในการกำหนดวัตถุประสงค์ของโครงการ ความเป็นไปได้ของโครงการ

 2.1.2 ด้านปัจจัยนำเข้า (Input) เป็นการประเมิน เพื่อพิจารณาถึงความเป็นไปได้ ของโครงการ ความเหมาะสม และความเพียงพอของทรัพยากรที่จะใช้ในการดำเนินโครงการ เช่น งบประมาณ บุคลากร วัสดุอุปกรณ์ เวลา เทคโนโลยี และแผนการดำเนินงาน เป็นต้น

 2.1.3 ด้านกระบวนการ (Process) เป็นการประเมินระหว่างการดำเนินงานโครงการ เพื่อหาข้อบกพร่องของการดำเนินโครงการ ที่จะใช้เป็นข้อมูลในการพัฒนา แก้ไข ปรับปรุง ให้การดำเนินการช่วงต่อไปให้มีประสิทธิภาพมากขึ้น และเป็นการตรวจสอบกิจกรรม เวลา ทรัพยากรที่ใช้ในโครงการ ภาวะผู้นำ การมีส่วนร่วมของประชาชนในโครงการ โดยมีการบันทึกไว้เป็นหลักฐานทุกขั้นตอน การประเมินกระบวนการนี้ จะเป็นประโยชน์อย่างมากต่อการค้นจุดเด่น หรือจุดแข็ง (Strengths) และจุดด้อย (Weakness) ของนโยบาย/แผนงาน/โครงการ

 2.1.4 ด้านผลผลิต (Product) เป็นการประเมินเพื่อเปรียบเทียบผลผลิตที่เกิดขึ้นกับวัตถุประสงค์ของโครงการ หรือความต้องการ/เป้าหมายที่กำหนดไว้ รวมทั้งการพิจารณาในประเด็นของการยุบ เลิก ขยาย หรือปรับเปลี่ยนโครงการ

 ทั้งนี้ กำหนดเกณฑ์การแปลผลคะแนนเป็น 5 ระดับ ได้แก่ มากที่สุด มาก ปานกลาง น้อย และน้อยที่สุด โดยความสัมพันธ์ขององค์ประกอบทั้ง 4 ด้าน และการแปลผลคะแนนปรากฏตามแผนภูมิ ดังนี้

**แผนภูมิแสดงกรอบเกณฑ์การประเมินผลโครงการยกระดับคุณภาพชีวิตแรงงานนอกระบบ**

**โดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ)**

**ประจำปีงบประมาณ พ.ศ. 2567**

********

**ผลการประเมิน**

****

**2.2 ขอบเขตการประเมินผล ประกอบด้วย**

 2.2.1 ขอบเขตพื้นที่การดำเนินงานประเมินผลโครงการยกระดับคุณภาพชีวิตแรงงาน นอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 จังหวัดตรัง

 2.2.2 ขอบเขตด้านประชากรและกลุ่มตัวอย่าง จำนวน 233 คน ได้แก่

 (1) ครู ก (สำนักงานแรงงานจังหวัด) จำนวน 1 คน

 (2) ครู ข (เครือข่ายแรงงานอิสระระดับหมู่บ้าน/ชุมชน เช่น อาสาสมัครแรงงาน กำนัน ผู้ใหญ่บ้าน ผู้ช่วยผู้ใหญ่บ้าน แพทย์ สารวัตรกำนันที่ได้รับเลือก เป็นต้น) จำนวน 58 คน

 (3) แรงงานนอกระบบ (แรงงานอิสระ) จำนวน 174 คน

**2.3 วิธีการเก็บรวบรวมข้อมูล**

 2.3.1 รวบรวมข้อมูลที่เกี่ยวข้องกับโครงการยกระดับคุณภาพชีวิตแรงงานนอกระบบ โดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 เพื่อศึกษาและรวบรวมจากเอกสารที่เกี่ยวข้องจากแหล่งข้อมูลทุติยภูมิต่าง ๆ เช่น แนวทางการปฏิบัติงานของสำนักงานแรงงานจังหวัด ประจำปีงบประมาณ พ.ศ. 2567 รูปแบบการทำงาน ขั้นตอนการทำงานที่เกี่ยวข้อง รายละเอียดโครงการฯ รูปแบบการรายงานผลการดำเนินงานโครงการฯ (แบบ สนบ. 1/67) รายงานสรุปผลการจัดฝึกอบรมครู ก (ครูต้นแบบระดับจังหวัด) รายงานสรุปผลการจัดฝึกอบรมครู ข (เครือข่ายแรงงานอิสระระดับหมู่บ้าน/ชุมชน) พื้นที่กรุงเทพฯ ร่างพระราชบัญญัติส่งเสริมและคุ้มครองแรงงานอิสระ พ.ศ. .... (ร่างฯ ที่ สคก. ตรวจพิจารณาแล้ว เรื่องเสร็จที่ 1020/2566) สื่อประชาสัมพันธ์ขั้นตอนการขึ้นทะเบียนแรงงานอกระบบ (แรงงานอิสระ) และประชาสัมพันธ์สิทธิประโยชน์ที่ได้รับ และข้อมูล/เอกสารอื่น ๆ ที่เกี่ยวข้อง เพื่อนำมาวิเคราะห์และประเมินผลการดำเนินโครงการฯ

 2.3.2 สำรวจข้อมูลโดยใช้แบบสอบถามข้อเท็จจริง และความคิดเห็นจากผู้ที่เกี่ยวข้องกับ
การดำเนินงานโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ในจังหวัดตรัง ประกอบด้วย แบบสอบถาม 3 ชุด ตามกลุ่มเป้าหมาย ได้แก่ (1) ครู ก (สำนักงานแรงงานจังหวัด) (2) ครู ข (เครือข่ายแรงงานอิสระระดับหมู่บ้าน/ชุมชน เช่น อาสาสมัครแรงงาน กำนัน ผู้ใหญ่บ้าน ผู้ช่วยผู้ใหญ่บ้าน แพทย์ สารวัตรกำนันที่ได้รับเลือก เป็นต้น) และ (3) แรงงานนอกระบบ (แรงงานอิสระ)

 2.3.3 รวบรวมข้อมูลจากผู้ที่ตอบแบบสอบถามทั้ง 3 กลุ่มเป้าหมาย พร้อมทั้งปัญหา/อุปสรรค หรือข้อจำกัดในการดำเนินงานโครงการฯ มาประมวลผลและวิเคราะห์ความสำเร็จของโครงการฯ ตามรูปแบบ CIPP Model

**2.4 การวิเคราะห์ข้อมูลและสถิติที่ใช้**

 ในการวิเคราะห์ข้อมูลการประเมินผลโครงการยกระดับคุณภาพชีวิตแรงงานนอกระบบ โดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ประกอบด้วย 2 ส่วน ดังนี้

 2.4.1 ในส่วนของข้อมูลการประเมินผลโครงการฯ ที่ได้จากการสำรวจ ได้นำข้อมูล มาประมวลผล ด้วยโปรแกรม Excel โดยหลักสถิติที่ใช้ในการสรุปผล วิเคราะห์ และนำเสนอข้อมูล ได้แก่ การแจกแจงความถี่ (Frequency Distribution) อัตราร้อยละ (Percentage or Percent) และค่าเฉลี่ย (Average) ทั้งนี้ ในการนำเสนอ ข้อมูลได้ถูกจัดทำในรูปแบบตาราง จำนวน 7 ตาราง

 2.4.2 ในส่วนของการวิเคราะห์เพื่อให้ได้ข้อเสนอแนะเกี่ยวกับการดำเนินโครงการฯ สำนักงานแรงงานจังหวัดตรัง ได้ศึกษา วิเคราะห์ และสังเคราะห์ข้อมูลจากผลการสำรวจกลุ่มตัวอย่าง 233 คน ได้แก่ (1) ครู ก (สำนักงานแรงงานจังหวัด) จำนวน 1 คน (2) ครู ข (เครือข่ายแรงงานอิสระระดับหมู่บ้าน/ชุมชน เช่น อาสาสมัครแรงงาน กำนัน ผู้ใหญ่บ้าน ผู้ช่วยผู้ใหญ่บ้าน แพทย์ สารวัตรกำนันที่ได้รับเลือก เป็นต้น) จำนวน 58 คน และ (3) แรงงานนอกระบบ (แรงงานอิสระ) จำนวน 174 คน โดยการส่งแบบสอบถามฯ และสัมภาษณ์ผู้ที่เกี่ยวข้อง เพื่อรวบรวมข้อมูลที่ได้มาบันทึก ประมวลผล และสรุปเป็นข้อเสนอแนะ ในการปฏิบัติงานต่อไป

**2.5 ขั้นตอนการประเมินผล**

**ระยะเวลา**

**วิธีดำเนินการ**

**ขั้นตอน**

**ขั้นตอนที่ 1 เตรียมการประเมินผล**

**ก.ย. 67**

สรจ.ร่วมพิจารณาคัดเลือกโครงการ/กิจกรรม ในปีงบประมาณ
พ.ศ. 2567 ที่จะดำเนินการประเมินผลประจำปีงบประมาณ

พ.ศ. 2568

**ขั้นตอนที่ 2 จัดทำโครงการ**

1. สรจ. ร่วมพิจารณารายละเอียดกรอบเกณฑ์การประเมินผล

2. สรจ. ขออนุมัติจากผู้ว่าราชการจังหวัดหรือหัวหน้าส่วนราชการตามที่ได้รับมอบหมายตามอำนาจหน้าที่ในจังหวัด เพื่อจัดทำโครงการประเมินผลฯ

**ธ.ค. 67**

**-**

**ม.ค. 68**

**ขั้นตอนที่ 3 ดำเนินการประเมินผล**

1. จัดประชุมหัวหน้าส่วนราชการหรือหน่วยงานในสังกัดกระทรวงแรงงาน
ที่เกี่ยวข้อง หรือประสานแจ้งแนวทางการสำรวจแก่กลุ่มเป้าหมาย

2. ดำเนินการสำรวจและจัดเก็บข้อมูลในพื้นที่พร้อมตรวจสอบ
ความถูกต้องของข้อมูลแบบสอบถาม

3. บันทึกผลสำรวจจากแบบสอบถามในไฟล์บันทึกข้อมูล Excel
ที่กลุ่มงานวิเคราะห์และประเมินผลกำหนด

**ก.พ.**

**–**

**พ.ค. 68**

**ขั้นตอนที่ 4 ประมวลผล วิเคราะห์ข้อมูลฯ**

1. ประมวลผล วิเคราะห์ และสรุปผลการประมวลในภาพรวม
จากฐานข้อมูลที่มีการแปลผลจากไฟล์บันทึกข้อมูล

2. จัดทำ (ร่าง) สรุปรายงานผลการประเมินโครงการฯ เสนอ

ที่ประชุมหัวหน้าส่วนราชการหรือแจ้งเวียนหน่วยงานที่เกี่ยวข้อง

เพื่อร่วมพิจารณา (ร่าง) สรุปรายงานผลการประเมินโครงการฯ

3. ปรับปรุง/แก้ไข (ร่าง) สรุปรายงานผลการประเมินโครงการฯ ตามผลการพิจารณา

**มิ.ย.**

**-**

**ก.ค. 68**

**ขั้นตอนที่ 5 การจัดทำรายงานฉบับสมบูรณ์**

จัดทำเล่มสรุปรายงานผลการประเมินโครงการฯ ฉบับสมบูรณ์
ในรูปแบบ PDF โดยจัดส่งไฟล์เล่มสรุปรายงานฯ ดังกล่าว
จำนวน 1 ไฟล์ ผ่าน Google Sheet

**ส.ค. 68**

**2.6 งบประมาณ**

 งบประมาณรายจ่ายประจำปีงบประมาณ พ.ศ. 2568 แผนงานยุทธศาสตรพัฒนาศักยภาพคนตลอดชวงชีวิต โครงการเพิ่มประสิทธิภาพการใหบริการด้านแรงงาน กิจกรรมหลัก : ขับเคลื่อนนโยบาย
และบริหารจัดการด้านแรงงาน กิจกรรมรอง : จัดทำขอเสนอนโยบาย ยุทธศาสตร แผนด้านแรงงาน ทั้งในและต่างประเทศ การติดตามผลและประเมินองคกร จำนวน 24,700 บาท

**2.7 ผลที่คาดว่าจะได้รับ**

 2.7.1 หน่วยงานส่วนกลางผู้รับผิดชอบโครงการฯ ได้รับทราบปัจจัยที่ส่งผลต่อการดำเนินงานและส่งผลต่อความสำเร็จของโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 พร้อมทั้งปัญหาและอุปสรรคในการดำเนินงานและหน่วยงานที่เกี่ยวข้องของสำนักงานแรงงานจังหวัดตรัง

 2.7.2 สำนักงานแรงงานจังหวัดตรัง สามารถระบุข้อเสนอแนะแก่หน่วยงานผู้รับผิดชอบโครงการฯ สำหรับเป็นแนวทางในการปรับปรุง/พัฒนาโครงการฯ ให้มีประสิทธิภาพยิ่งขึ้นไป และสามารถนำไปใช้ประโยชน์ประกอบการกำหนดนโยบายและการวางแผนพัฒนากำลังคนที่ถูกต้อง เหมาะสม และ มีประสิทธิภาพยิ่งขึ้น

**บทที่ 3**

**ผลการประเมิน**

 การประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ของสำนักงานแรงงานจังหวัดตรัง ได้สำรวจข้อมูลโดยใช้แบบสอบถามจากกลุ่มตัวอย่าง จำนวน 3 กลุ่ม ได้แก่ (1) ครู ก (สำนักงานแรงงานจังหวัด) (2) ครู ข (เครือข่ายแรงงานอิสระระดับหมู่บ้าน/ชุมชน) และ (3) แรงงานนอกระบบ (แรงงานอิสระ) โดยนำข้อมูลที่ได้มาประมวลผลโดยใช้การประเมินรูปแบบ CIPP Model ซึ่งได้กำหนดตัวชี้วัดความสำเร็จไว้ จำนวน 14 ตัวชี้วัด สรุปผลการวิเคราะห์ข้อมูล ประกอบด้วย 3 ส่วน ดังนี้

 ส่วนที่ 1 ข้อมูลทั่วไปของกลุ่มตัวอย่าง

 ส่วนที่ 2 ผลการวิเคราะห์การประเมินโครงการยกระดับคุณภาพชีวิตแรงงานนอกระบบ โดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567

 ส่วนที่ 3 ปัญหา/อุปสรรค ข้อคิดเห็น และข้อเสนอแนะในการปรับปรุงการดำเนินโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567

 **ส่วนที่ 1 ข้อมูลทั่วไปของกลุ่มตัวอย่าง**

 ข้อมูลทั่วไปของกลุ่มตัวอย่าง ได้แก่ สถานะ อาชีพ เพศ และช่วงอายุ โดยมีกลุ่มตัวอย่าง
ที่ตอบแบบสอบถามทั้งสิ้น จำนวน 233 คน สามารถสรุปข้อมูล ตามตารางที่ 1 - 3 ดังนี้

**ตารางที่ 1 จำนวนและร้อยละของกลุ่มตัวอย่าง จำแนกตามสถานะ/อาชีพ**

| สถานะ/อาชีพ | จำนวน (คน) | ร้อยละ |
| --- | --- | --- |
| กลุ่มตัวอย่างที่ 1 ครู ก (สำนักงานแรงงานจังหวัด) |
| เจ้าหน้าที่ที่ได้รับมอบหมายให้รับผิดชอบงาน | 1 | 0.43 |
| รวมกลุ่มตัวอย่างที่ 1 | **1** | **0.43** |
| กลุ่มตัวอย่างที่ 2 ครู ข (เครือข่ายแรงงานอิสระระดับหมู่บ้าน/ชุมชน) |
| 1. อาสาสมัครแรงงาน | 14 | 6.01 |
| 2. กำนัน | - | - |
| 3. ผู้ใหญ่บ้าน | 4 | 1.72 |
| 4. ผู้ช่วยผู้ใหญ่บ้าน | 31 | 13.30 |
| 5. แพทย์ | 3 | 1.29 |
| 6. สารวัตรกำนัน | 1 | 0.43 |
| 7. อื่น ๆ  | 5 | 2.15 |
| รวมกลุ่มตัวอย่างที่ 2 | **58** | **24.89** |
| กลุ่มตัวอย่างที่ 3 แรงงานนอกระบบ (แรงงานอิสระ) |
| 1. เกษตรกรรม | 101 | 43.35 |
| 2. ค้าขาย | 37 | 15.88 |
| 3. รับจ้างหรือให้บริการ | 17 | 7.30 |
| 4. การใช้เทคนิคและความรู้เฉพาะด้าน | 3 | 1.29 |
| 5. การออกแบบ  | 1 | 0.43 |
| 6. ประเภทการสอน  | - | - |
| 7. งานประดิษฐ์ หัตถกรรม และภูมิปัญญา | 1 | 0.43 |
| 8. อื่น ๆ | 14 | 6.01 |
| รวมกลุ่มตัวอย่างที่ 3 | **174** | **74.68** |
| รวมทั้งสิ้น (3 กลุ่มตัวอย่าง) | **233** | **100** |

 จากตารางที่ 1 พบว่า กลุ่มตัวอย่างที่ตอบแบบสอบถาม มีจำนวนทั้งสิ้น 233 คน แบ่งเป็น 3 กลุ่ม ดังนี้ **กลุ่มตัวอย่างที่ 1** ครู ก (เจ้าหน้าที่ที่ได้รับมอบหมายให้รับผิดชอบงาน) จำนวน 1 คน คิดเป็น ร้อยละ 0.43 ของกลุ่มตัวอย่างที่ตอบแบบสอบถามทั้งหมด **กลุ่มตัวอย่างที่ 2** ครู ข (เครือข่ายแรงงานอิสระระดับหมู่บ้าน/ชุมชน) จำนวน 58 คน คิดเป็นร้อยละ 24.89 ซึ่งผู้ตอบแบบสอบถามส่วนใหญ่มีสถานะเป็นผู้ช่วยผู้ใหญ่บ้าน จำนวน 31 คน (ร้อยละ 13.30)รองลงมาคือ อาสาสมัครแรงงาน จำนวน 14 คน (ร้อยละ 6.01) สถานะอื่นๆ เช่น บัณฑิตแรงงาน เจ้าหน้าที่ศูนย์บริการร่วมกระทรวงแรงงาน เป็นต้น จำนวน 5 คน (ร้อยละ 2.15) ผู้ใหญ่บ้าน จำนวน 4 คน (ร้อยละ 1.72) แพทย์ จำนวน 3 คน (ร้อยละ 1.29) และสารวัตรกำนัน จำนวน 1 คน (ร้อยละ 0.43) ตามลำดับ และ**กลุ่มตัวอย่างที่ 3** แรงงานนอกระบบ (แรงงานอิสระ) จำนวน 174 คน คิดเป็นร้อยละ 74.68 ซึ่งผู้ตอบแบบสอบถามส่วนใหญ่มีอาชีพเกษตรกรรม จำนวน 101 คน (ร้อยละ 43.35) รองลงมาคือ อาชีพค้าขาย จำนวน 37 คน (ร้อยละ 15.88) อาชีพรับจ้างหรือให้บริการ จำนวน 17คน (ร้อยละ 7.30) อาชีพอื่นๆ เช่น แม่บ้าน ธุรกิจส่วนตัว พนักงานร้านค้า ก่อสร้าง พนักงานซ่อมรถ เป้นต้น จำนวน 14 คน (ร้อยละ 6.01) อาชีพการใช้เทคนิคและความรู้เฉพาะด้าน จำนวน 3 คน (ร้อยละ 1.29) และอาชีพการออกแบบ กับ อาชีพงานประดิษฐ์ หัตถกรรม และภูมิปัญญา จำนวนละ 1 คน (ร้อยละ 6.01) ตามลำดับ

**ตารางที่ 2 จำนวนและร้อยละของกลุ่มตัวอย่าง จำแนกตามเพศ**

|  |  |  |  |
| --- | --- | --- | --- |
| **เพศ** | **กลุ่มตัวอย่าง (คน)** | **รวม (คน)** | **ร้อยละ** |
| **ครู ก(สำนักงานแรงงานจังหวัด)** | **ครู ข****(เครือข่ายแรงงานอิสระระดับหมู่บ้าน/ชุมชน)** | **แรงงาน****นอกระบบ (แรงงานอิสระ)** |
| เพศชาย | - | 23 | 69 | 92 | 39.48 |
| เพศหญิง | 1 | 35 | 105 | 141 | 60.52 |
| **รวมทั้งสิ้น** | **1** | **58** | **174** | **233** | **100** |

 จากตารางที่ 2 พบว่า ผู้ตอบแบบสอบถาม จำนวนทั้งสิ้น 233 คน ส่วนใหญ่เป็นเพศหญิง จำนวน 141 คน คิดเป็นร้อยละ 60.52 ของผู้ตอบแบบสอบถามทั้งหมด ส่วนกลุ่มตัวอย่างที่เป็นเพศชาย มีจำนวน 92 คน คิดเป็นร้อยละ 39.48

**ตารางที่ 3 จำนวนและร้อยละของกลุ่มตัวอย่าง จำแนกตามช่วงอายุ**

|  |  |  |  |
| --- | --- | --- | --- |
| **ช่วงอายุ** | **กลุ่มตัวอย่าง (คน)** | **รวม (คน)** | **ร้อยละ** |
| **ครู ก(สำนักงานแรงงานจังหวัด)** | **ครู ข****(เครือข่ายแรงงานอิสระระดับหมู่บ้าน/ชุมชน)** | **แรงงาน****นอกระบบ (แรงงานอิสระ)** |
| ต่ำกว่า 21 ปี | - | - | - | - | - |
| 21 - 30 ปี | - | 3 | 16 | 19 | 8.15 |
| 31 - 40 ปี | - | 16 | 14 | 30 | 12.88 |
| 41 - 50 ปี | 1 | 23 | 49 | 73 | 31.33 |
| ตั้งแต่ 51 ปีขึ้นไป | - | 16 | 95 | 111 | 47.64 |
| **รวมทั้งสิ้น** | **1** | **58** | **174** | **233** | **100** |

 จากตารางที่ 3 พบว่า ผู้ตอบแบบสอบถาม จำนวนทั้งสิ้น 233 คน ส่วนใหญ่อยู่ในช่วงอายุ 51 ปีขึ้นไป จำนวน 111 คน คิดเป็นร้อยละ 47.64 ของผู้ตอบแบบสอบถามทั้งหมด รองลงมาคือ ช่วงอายุ 41 - 50 ปี จำนวน 73 คน (ร้อยละ 31.33) และช่วงอายุ 31 - 40 ปี จำนวน 30 คน (ร้อยละ 12.88) ส่วนผู้ตอบแบบสอบถามที่มีช่วงอายุ 21 - 30 ปี มีจำนวน 19 คน เป็นจำนวนน้อยที่สุด คิดเป็นร้อยละ 8.15

 **ส่วนที่ 2 ผลการวิเคราะห์การประเมินผลโครงการยกระดับคุณภาพชีวิตแรงงาน นอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ตามรูปแบบการประเมิน CIPP Model** ประกอบด้วย 4 ด้าน ดังนี้ (1) ด้านบริบทหรือ สภาวะแวดล้อม (Context) (2) ด้านปัจจัยนำเข้า (Input) (3) ด้านกระบวนการ (Process) และ (4) ด้านผลผลิต (Product) โดยวัดผลจากค่าคะแนนระดับความสำเร็จที่ได้ตามตัวชี้วัดที่กำหนด จำนวน 14 ตัวชี้วัด ผลที่ได้แสดงดังตารางที่ 4 ดังนี้

**ตารางที่ 4 ผลการวิเคราะห์การประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567**

| **ลำดับ****ที่** | **ประเด็นการประเมินผล** | **ตัวชี้วัด** | **ค่าคะแนน****ที่ได้** | **ระดับการแปลผล** |
| --- | --- | --- | --- | --- |
| **ด้านบริบทหรือสภาวะแวดล้อม (Context)** |
| 1 | ปัญหาของแรงงานนอกระบบในพื้นที่1.1 ปัญหาจากการทำงาน เช่น ความต่อเนื่องของงาน ค่าตอบแทนที่น้อย งานหนัก ไม่มีสวัสดิการ เป็นต้น1.2 ปัญหาความไม่ปลอดภัย การได้รับสารเคมีเป็นพิษ อันตรายต่อระบบหู/ระบบตา เครื่องจักร/เครื่องมือที่เป็นอันตราย เป็นต้น1.3 ปัญหาจากสภาพแวดล้อม เช่น ฝุ่นละออง/ควัน/กลิ่น สถานที่ทำงานไม่สะอาด เสียงดัง เป็นต้น | **ตัวชี้วัดที่ 1 :** ระดับปัญหาด้านแรงงานแต่ละด้านของแรงงานนอกระบบ | 1.81 | **น้อย** |
| 2 | ความสอดคล้องของกิจกรรมกับวัตถุประสงค์โครงการยกระดับคุณภาพชีวิตแรงงานนอกระบบ โดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) กับรูปแบบของ การทำงาน

|  |
| --- |
| **วัตถุประสงค์โครงการฯ** |
| 1. เพื่อพัฒนากลไกและกระบวนการ มีส่วนร่วมในชุมชน/หมู่บ้าน โดย ครู ก และครู ข2. เพื่อประชาสัมพันธ์สร้างความรู้ ความเข้าใจเกี่ยวกับสิทธิประโยชน์ ที่ประชาชนจะได้รับตามร่างพระราชบัญญัติส่งเสริมและคุ้มครองแรงงานอิสระ พ.ศ. ....3. เพื่อส่งเสริมให้ประชาชนขึ้นทะเบียนแรงงานนอกระบบ (แรงงานอิสระ) |

|  |
| --- |
| **กิจกรรม** |
| 1. หน่วยงานในส่วนกลางจัดอบรม ครู ก (ครูต้นแบบระดับจังหวัด) ประกอบด้วย (1) สาระสำคัญ และสิทธิประโยชน์ตามกฎหมาย (2) การใช้งานระบบขึ้นทะเบียนแรงงานนอกระบบ (แรงงานอิสระ) และ (3) เทคนิคการเชิญชวน ให้ประชาชนขึ้นทะเบียนแรงงานนอกระบบ (แรงงานอิสระ)2. สำนักงานแรงงานจังหวัดจัดอบรม ครู ข (เครือข่ายแรงงานอิสระระดับหมู่บ้าน/ชุมชน)3. ครู ข ทำหน้าที่ในการลงพื้นที่เพื่อส่งเสริมให้ประชาชนในหมู่บ้าน/ชุมชน ขึ้นทะเบียนฯ ผ่าน “ระบบ Application แรงงานนอกระบบ” |
|  |

 | **ตัวชี้วัดที่ 2 :** ระดับความสอดคล้องของกิจกรรมกับวัตถุประสงค์โครงการฯ | 4.67 | **มากที่สุด** |
| **สรุปผลการประเมินด้านบริบทหรือสภาวะแวดล้อม (Context)** | **3.24** | **ปานกลาง** |
| **ด้านปัจจัยนำเข้า (Input)** |
| 3 | ความเหมาะสม/เพียงพอของทรัพยากร สำหรับการบริหารโครงการฯ ได้แก่ 3.1 เจ้าหน้าที่ปฏิบัติงาน3.2 งบประมาณที่ได้รับเมื่อเทียบกับกลุ่มเป้าหมาย3.3 คู่มือหรือแนวทางปฏิบัติงาน3.4 ระยะเวลาในการปฏิบัติงาน | **ตัวชี้วัดที่ 3 :** ระดับความเหมาะสม/เพียงพอของทรัพยากร สำหรับการบริหารโครงการฯ | 4.25 | **มาก** |
| 4 | องค์ความรู้ที่ได้รับจากโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) เพื่อประชาสัมพันธ์และส่งเสริมให้ประชาชนในพื้นที่เข้าร่วมการขึ้นทะเบียนแรงงานนอกระบบ (แรงงานอิสระ)4.1 สาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. ....4.2 การแนะนำการขึ้นทะเบียนแรงงานอิสระ ผ่านระบบ Mobile Application4.3 การใช้เทคนิคในการโน้มน้าวใจผู้อื่นให้ประสบความสำเร็จ4.4 แนวทางการขับเคลื่อนการบรรลุเป้าหมายตามตัวชี้วัดภายใต้โครงการฯ | **ตัวชี้วัดที่ 4 :** ระดับความเหมาะสมขององค์ความรู้ที่ได้รับจากโครงการฯ เพื่อส่งเสริมการขึ้นทะเบียนของแรงงานนอกระบบ | 3.65 | **มาก** |
| 5 | ความรู้ความเข้าใจเกี่ยวกับสาระสำคัญของ ร่างพระราชบัญญัติส่งเสริมและคุ้มครองแรงงานอิสระ พ.ศ. .... 5.1 สิทธิในการรวมกลุ่มของแรงงานอิสระ5.2 สิทธิประโยชน์ของผู้ประกอบอาชีพอิสระ5.3 ผู้ประกอบอาชีพกึ่งอิสระ5.4 คณะกรรมการส่งเสริมและคุ้มครองแรงงานอิสระ5.5 กองทุนส่งเสริมและคุ้มครองแรงงานอิสระ | **ตัวชี้วัดที่ 5 :** ระดับความรู้ความเข้าใจสาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... | 3.71 | **มาก** |
| 6 | ความเหมาะสมของจำนวนแรงงานนอกระบบที่ต้องได้รับการส่งเสริมการขึ้นทะเบียน ผ่าน “ระบบ Application แรงงานนอกระบบ” (ไม่น้อยกว่าร้อยละ 50 ของเป้าหมายทั้งหมด) | **ตัวชี้วัดที่ 6 :** ระดับความเหมาะสมของจำนวนแรงงานนอกระบบที่ต้องได้รับการส่งเสริมการขึ้นทะเบียนแรงงานนอกระบบ (แรงงานอิสระ) ผ่าน “ระบบ Application แรงงานนอกระบบ” | 3.76 | **มาก** |
| 7 | สื่อประชาสัมพันธ์การขึ้นทะเบียนแรงงาน นอกระบบ (แรงงานอิสระ) จากหน่วยงานส่วนกลาง7.1 สื่อประชาสัมพันธ์สิทธิประโยชน์ที่แรงงานนอกระบบจะได้รับจากการขึ้นทะเบียนแรงงานนอกระบบ (แรงงานอิสระ)7.2 สื่อประชาสัมพันธ์ส่งเสริมการขึ้นทะเบียนแรงงานนอกระบบ (แรงงานอิสระ) ผ่าน Mobile Application7.3 สื่อประชาสัมพันธ์ส่งเสริมการ ขึ้นทะเบียนแรงงานนอกระบบ (แรงงานอิสระ) ผ่านระบบแรงงานอิสระINDE-REGIS (https://inde-regis.mol.go.th) | **ตัวชี้วัดที่ 7 :** ระดับความเหมาะสมของการผลิตสื่อประชาสัมพันธ์การขึ้นทะเบียนแรงงานนอกระบบ (แรงงานอิสระ) จากหน่วยงานส่วนกลาง | 3.71 | **มาก** |
| **สรุปผลการประเมินด้านปัจจัยนำเข้า (Input)**  | **3.82** | **มาก** |
| **ด้านกระบวนการ (Process)** |
| 8 | ความเหมาะสมของรูปแบบการทำงานและขั้นตอนของโครงการยกระดับคุณภาพชีวิตแรงงานนอกระบบโดยเครือข่ายชุมชนผ่าน การขึ้นทะเบียนแรงงานนอกระบบ (แรงงานอิสระ) ที่ส่วนกลางกำหนด8.1 ดำเนินการจัดฝึกอบรม ครู ข (เครือข่ายแรงงานอิสระระดับหมู่บ้าน/ชุมชน ในพื้นที่จังหวัดตามเป้าหมายที่กำหนด ระหว่างเดือนมิถุนายน – เดือนสิงหาคม 25678.2 กำกับ ดูแล และติดตามการดำเนินงานของ ครู ข ที่ผ่านการฝึกอบรมในการส่งเสริมการขึ้นทะเบียนฯ8.3 จัดทำรายงานผลการดำเนินงาน ปัญหา อุปสรรค และข้อเสนอแนะ ส่งสำนักงานนโยบายแรงงานนอกระบบ ภายในเดือนกันยายน 2567 | **ตัวชี้วัดที่ 8 :** ระดับความเหมาะสมของรูปแบบการทำงานและขั้นตอนของโครงการฯ ที่ส่วนกลางกำหนด | 4.33 | **มาก** |
| 9 | ความสนใจของประชาชนในหมู่บ้าน/ชุมชน เพื่อขึ้นทะเบียนแรงงานนอกระบบ (แรงงานอิสระ) | **ตัวชี้วัดที่ 9 :** ระดับความสนใจและตอบรับ การขึ้นทะเบียนแรงงานนอกระบบ (แรงงานอิสระ) | 3.67 | **มาก** |
| 10 | ความเหมาะสมของการขึ้นทะเบียนแรงงาน นอกระบบ (แรงงานอิสระ) ผ่านแอปพลิเคชันของกระทรวงแรงงาน10.1 ขั้นตอนการขึ้นทะเบียนแรงงาน นอกระบบ (แรงงานอิสระ) ผ่านแอปพลิเคชันของกระทรวงแรงงาน 9 ขั้นตอน(1) เปิดแอปฯ App Store หรือ Google Play(2) พิมพ์ค้นหา “แรงงานนอกระบบในช่องค้นหา”(3) เลือก “รับ” (App Store) หรือ เลือก “ติดตั้ง” (Google Play) (4) เมื่อติดตั้งเสร็จ เปิดแอปฯ แรงงานนอกระบบ(5) ให้ความยินยอมข้อตกลงการใช้บริการแอปฯ(6) เตรียมบัตรประชาชน(7) ถ่ายรูปหน้าบัตรประชาชน เพื่อเข้าสู่ขั้นตอนการกรอกข้อมูล(8) กรอกข้อมูลส่วนตัวให้ครบถ้วนและถูกต้อง(9) กำหนดรหัสผ่าน ด้วย PIN 6 หลัก10.2 ความสะดวกรวดเร็ว10.3 ความเสถียรของระบบ | **ตัวชี้วัดที่ 10 :** ระดับความเหมาะสมของการขึ้นทะเบียนแรงงานนอกระบบ (แรงงานอิสระ) ผ่านแอปพลิเคชันของกระทรวงแรงงาน | 4.20 | **มาก** |
| **สรุปผลการประเมินด้านกระบวนการ (Process)** | **4.07** | **มาก** |
|  |
| **ด้านผลผลิต (Product)** |
| 11 | ผลการดำเนินงานโครงการยกระดับคุณภาพชีวิตแรงงานนอกระบบโดยเครือข่ายชุมชนผ่าน การขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 11.1 ผลการอบรมครู ข (เครือข่ายแรงงานอิสระระดับหมู่บ้าน/ชุมชน) (ไม่น้อยกว่าร้อยละ 80 ของเป้าหมาย)11.2 ผลการส่งเสริมให้ประชาชนในพื้นที่เข้าร่วมลงทะเบียนแรงงานนอกระบบ (แรงงานขึ้นทะเบียน ไม่น้อยกว่าร้อยละ 50 ของเป้าหมายทั้งหมด) | **ตัวชี้วัดที่ 11 :** ระดับความสำเร็จของผลการดำเนินงานโครงการฯ | 5 | **มากที่สุด** |
| 12 | การรับรู้ข่าวสารเกี่ยวกับพระราชบัญญัติส่งเสริมและคุ้มครองแรงงานอิสระ พ.ศ. .... และ การประชาสัมพันธ์การขึ้นทะเบียนแรงงาน นอกระบบ (แรงงานอิสระ) ผ่านแอปพลิเคชัน 12.1 ช่องทางการรับรู้ข่าวสารเกี่ยวกับพระราชบัญญัติส่งเสริมและคุ้มครองแรงงานอิสระ พ.ศ. .... (1) แรงงานจังหวัด/เจ้าหน้าที่สำนักงานแรงงานจังหวัด (2) หัวหน้าส่วนราชการในจังหวัด/ผู้แทน (3) กำนัน/ผู้ใหญ่บ้าน (4) ผู้นำกลุ่มหรืององค์กรแรงงานนอกระบบ (5) อาสาสมัครแรงงาน (6) บัณฑิตแรงงาน12.2 การรับรู้การประชาสัมพันธ์การขึ้นทะเบียนแรงงานนอกระบบ (แรงงานอิสระ) และการขึ้นทะเบียนผ่านแอปพลิเคชัน/ผ่านช่องทางต่าง ๆ ดังนี้(1) ผ่านระบบ Mobile Application ด้วยตนเอง(2) ผ่านเว็บไซต์บริหารจัดการแรงงานอิสระด้วยตนเอง(3) ผ่านเว็บไซต์บริหารจัดการแรงงานอิสระ/Mobile Application โดยเจ้าหน้าที่(4) ผ่านการกรอกแบบฟอร์ม | **ตัวชี้วัดที่ 12 :** ระดับของการรับรู้ข่าวสารเกี่ยวกับพระราชบัญญัติส่งเสริมและคุ้มครองแรงงานอิสระ พ.ศ. .... และการประชาสัมพันธ์การขึ้นทะเบียนแรงงานนอกระบบ (แรงงานอิสระ) ผ่านแอปพลิเคชัน/ผ่านช่องทางต่าง ๆ | 4.74 | **มากที่สุด** |
| 13 | ความสนใจของแรงงานนอกระบบต่อสิทธิประโยชน์ที่จะได้รับจากการขึ้นทะเบียนแรงงานนอกระบบ (แรงงานอิสระ) ได้แก่13.1 ได้รับการดูแลจากภาครัฐ13.2 การรวมตัวจัดตั้งกลุ่ม องค์กร เพื่อปกป้องผลประโยชน์ ช่วยเหลือดูแล เรียกร้องความเป็นธรรม และมีส่วนร่วมในการแก้ไขปัญหาต่าง ๆ เกี่ยวกับแรงงานนอกระบบ (แรงงานอิสระ)13.3 ได้รับการส่งเสริมการมีงานทำ พัฒนาทักษะอาชีพ และมีหลักประกันทางสังคม ที่เหมาะสม13.4 มีสิทธิ มีส่วนร่วมกับภาครัฐในการบริหารจัดการแรงงานนอกระบบ (แรงงานอิสระ)13.5 มีสิทธิสมัครเป็นสมาชิกกองทุนและได้รับบริการ เช่น เงินกู้ ประกันอุบัติเหตุ ทำให้คุณภาพชีวิตดีขึ้น13.6 พนักงานเจ้าหน้าที่จะดูแลแก้ไขปัญหาเกี่ยวกับการประกอบอาชีพให้ได้อย่าง ตรงประเด็น | **ตัวชี้วัดที่ 13 :** ระดับความสนใจของแรงงานนอกระบบต่อการได้รับสิทธิประโยชน์จากการขึ้นทะเบียน | 5 | **มากที่สุด** |
| 14 | ความคาดหวังต่อการส่งเสริมการขึ้นทะเบียนแรงงานนอกระบบ (แรงงานอิสระ)14.1 สามารถเข้าไปช่วยเหลือเยียวยาได้ ตรงเป้าหมายและความต้องการของแรงงานอิสระ14.2 ส่งเสริมให้แรงงานอิสระได้รับสิทธิประโยชน์ที่เหมาะสม14.3 แรงงานอิสระมีคุณภาพชีวิตที่ดีและมั่นคงยิ่งขึ้น | **ตัวชี้วัดที่ 14 :** ระดับความคาดหวังต่อการส่งเสริมการขึ้นทะเบียนแรงงานนอกระบบ (แรงงานอิสระ) | 3.88 | **มาก** |
| **สรุปผลการประเมินด้านด้านผลผลิต (Product)** | **4.66** | **มากที่สุด** |
| **ผลการประเมินรวมทั้ง 4 ด้าน (CIPP Model)** | **3.95** | **มาก** |

 จากตารางที่ 4 ผลการประเมินระดับความสำเร็จของโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ของสำนักงานแรงงานจังหวัดตรัง ซึ่งใช้การประเมินผลในรูปแบบ CIPP Model ได้กำหนดเกณฑ์การให้คะแนน และกำหนดการแปลผลระดับความสำเร็จของโครงการฯ เป็น 5 ระดับ ดังนี้

|  |  |
| --- | --- |
| **ค่าคะแนนเฉลี่ย** | **การแปลค่าคะแนน** |
| คะแนนเฉลี่ย 4.50 - 5.00 | มากที่สุด |
| คะแนนเฉลี่ย 3.50 - 4.49 | มาก |
| คะแนนเฉลี่ย 2.50 - 3.49 | ปานกลาง |
| คะแนนเฉลี่ย 1.50 - 2.49 | น้อย |
| คะแนนเฉลี่ยตั้งแต่ 1.49 ลงมา | น้อยที่สุด |

 การประเมินผลในภาพรวม พบว่า โครงการยกระดับคุณภาพชีวิตแรงงานนอกระบบ
โดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ของสำนักงานแรงงานจังหวัดตรัง ได้คะแนนเฉลี่ยรวม 3.95 คะแนน อยู่ในระดับมาก และเมื่อพิจารณาผล การประเมิน ทั้ง 4 ด้าน พบว่า ด้านผลผลิต (Product) มีค่าคะแนนเฉลี่ย 4.66 คะแนน อยู่ในระดับมากที่สุด รองลงมาได้แก่ ด้านกระบวนการ (Process) มีค่าคะแนนเฉลี่ย 4.07 คะแนน ด้านปัจจัยนำเข้า (Input) มีค่าคะแนนเฉลี่ย 3.82 คะแนน และด้านบริบทหรือสภาวะแวดล้อม (Context) มีค่าคะแนนเฉลี่ย 3.24 คะแนน ตามลำดับ ซึ่งผลการประเมินทั้ง 4 ด้าน จะประกอบด้วยตัวชี้วัดทั้งหมด จำนวน 14 ตัวชี้วัด ซึ่งสามารถพิจารณาผลสำเร็จตามตัวชี้วัดแต่ละด้าน ดังนี้

 **(1) ด้านบริบทหรือสภาวะแวดล้อม (Context)** พบว่า การประเมินผลในภาพรวม ได้ค่าคะแนนเฉลี่ย 3.24 คะแนน อยู่ในระดับปานกลาง เมื่อพิจารณาผลการประเมินรายตัวชี้วัด จำนวน 2 ตัวชี้วัด สามารถสรุปได้ดังนี้

 (1.1) ตัวชี้วัดที่ 1 ระดับปัญหาด้านแรงงานแต่ละด้านของแรงงานนอกระบบ ผลการประเมิน ได้ค่าคะแนนเฉลี่ย 1.81 คะแนน อยู่ในระดับน้อย

 (1.2) ตัวชี้วัดที่ 2 ระดับความสอดคล้องของกิจกรรมกับวัตถุประสงค์โครงการฯ ผลการประเมิน ได้ค่าคะแนนเฉลี่ย 4.67 คะแนน อยู่ในระดับมากที่สุด

 **(2) ด้านปัจจัยนำเข้า (Input)** พบว่า การประเมินผลในภาพรวม ได้ค่าคะแนนเฉลี่ย 3.82 คะแนน อยู่ในระดับมาก เมื่อพิจารณาผลการประเมินรายตัวชี้วัด จำนวน 5 ตัวชี้วัด สามารถสรุปได้ดังนี้

 (2.1) ตัวชี้วัดที่ 3 ระดับความเหมาะสม/เพียงพอของทรัพยากร สำหรับการบริหารโครงการฯ ผลการประเมิน ได้ค่าคะแนนเฉลี่ย 4.25 คะแนน อยู่ในระดับมาก

 (2.2) ตัวชี้วัดที่ 4 ระดับความเหมาะสมขององค์ความรู้ที่ได้รับจากโครงการฯ เพื่อส่งเสริมการขึ้นทะเบียนของแรงงานนอกระบบ ผลการประเมิน ได้ค่าคะแนนเฉลี่ย 3.65 คะแนน อยู่ในระดับมาก

 (2.3) ตัวชี้วัดที่ 5 ระดับความรู้ความเข้าใจสาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... ผลการประเมิน ได้ค่าคะแนนเฉลี่ย 3.71 คะแนน อยู่ในระดับมาก

 (2.4) ตัวชี้วัดที่ 6 ระดับความเหมาะสมของจำนวนแรงงานนอกระบบที่ต้องได้รับการส่งเสริมการขึ้นทะเบียนแรงงานนอกระบบ (แรงงานอิสระ) ผ่าน “ระบบ Application แรงงานนอกระบบ”
ผลการประเมิน ได้ค่าคะแนนเฉลี่ย 3.76 คะแนน อยู่ในระดับมาก

 (2.5) ตัวชี้วัดที่ 7 ระดับความเหมาะสมของการผลิตสื่อประชาสัมพันธ์ การขึ้นทะเบียนแรงงานนอกระบบ (แรงงานอิสระ) จากหน่วยงานส่วนกลาง ผลการประเมิน ได้ค่าคะแนนเฉลี่ย 3.71 คะแนน อยู่ในระดับมาก

 **(3) ด้านกระบวนการ (Process)** พบว่า การประเมินผลในภาพรวม ได้ค่าคะแนนเฉลี่ย 4.07 คะแนน อยู่ในระดับมาก เมื่อพิจารณาผลการประเมินรายตัวชี้วัด จำนวน 3 ตัวชี้วัด สามารถสรุปได้ดังนี้

 (3.1) ตัวชี้วัดที่ 8 ระดับความเหมาะสมของรูปแบบการทำงานและขั้นตอน ของโครงการฯ ที่ส่วนกลางกำหนด ผลการประเมิน ได้ค่าคะแนนเฉลี่ย 4.33 คะแนน อยู่ในระดับมาก

 (3.2) ตัวชี้วัดที่ 9 ระดับความสนใจและตอบรับการขึ้นทะเบียนแรงงานนอกระบบ (แรงงานอิสระ) ผลการประเมิน ได้ค่าคะแนนเฉลี่ย 3.67 คะแนน อยู่ในระดับมาก

 (3.3) ตัวชี้วัดที่ 10 ระดับความเหมาะสมของการขึ้นทะเบียน แรงงานนอกระบบ (แรงงานอิสระ) ผ่านแอปพลิเคชันของกระทรวงแรงงาน ผลการประเมิน ได้ค่าคะแนนเฉลี่ย 4.20 คะแนน อยู่ในระดับมาก

 **(4) ด้านผลผลิต (Product)** พบว่า การประเมินผลในภาพรวม ได้ค่าคะแนนเฉลี่ย 4.66 คะแนน อยู่ในระดับมาก เมื่อพิจารณาผลการประเมินรายตัวชี้วัด จำนวน 4 ตัวชี้วัด สามารถสรุปได้ดังนี้

 (4.1) ตัวชี้วัดที่ 11 ระดับความสำเร็จของผลการดำเนินงานโครงการฯ ผลการประเมิน ได้ค่าคะแนนเฉลี่ย 5 คะแนน อยู่ในระดับมากที่สุด

 (4.2) ตัวชี้วัดที่ 12 ระดับของการรับรู้ข่าวสารเกี่ยวกับพระราชบัญญัติส่งเสริมและคุ้มครองแรงงานอิสระ พ.ศ. .... และการประชาสัมพันธ์การขึ้นทะเบียนแรงงานนอกระบบ (แรงงานอิสระ)
ผ่านแอปพลิเคชัน/ผ่านช่องทางต่าง ๆ ผลการประเมิน ได้ค่าคะแนนเฉลี่ย 4.74 คะแนน อยู่ในระดับมากที่สุด

 (4.3) ตัวชี้วัดที่ 13 ระดับความสนใจของแรงงานนอกระบบต่อการได้รับ สิทธิประโยชน์จากการขึ้นทะเบียน ผลการประเมิน ได้ค่าคะแนนเฉลี่ย 5 คะแนน อยู่ในระดับมากที่สุด

 (4.4) ตัวชี้วัดที่ 14 ระดับความคาดหวังต่อการส่งเสริมการขึ้นทะเบียนแรงงาน นอกระบบ (แรงงานอิสระ) ผลการประเมิน ได้ค่าคะแนนเฉลี่ย 3.88 คะแนน อยู่ในระดับมาก

 นอกจากนี้ ยังพบข้อมูลสำคัญที่ได้จากการสำรวจการประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ซึ่งประกอบด้วยประเด็นต่าง ๆ แสดงดังตารางที่ 5

**ตารางที่ 5 ข้อมูลสำคัญจากผลสำรวจการประเมินผลโครงการฯ ที่ไม่มีตัวชี้วัด**

| ประเด็นการประเมินผล | ผลการสำรวจ |
| --- | --- |
| 1. สถานการณ์แรงงานนอกระบบ/ปัญหา และความต้องการการส่งเสริม คุ้มครอง และพัฒนาแรงงานนอกระบบ (แรงงานอิสระ) ในพื้นที่ | ผลสำรวจ พบว่า (1) ในปี 2565 จังหวัดตรัง มีแรงงานนอกระบบ จำนวน 224,178 คน และ ปี 2566 จำนวน 201,444 คน ซึ่งแรงงานนอกระบบในพื้นที่ประกอบอาชีพมากที่สุด 3 ลำดับแรก คือ อาชีพเกษตรกรรม, อาชีพรับจ้างหรือให้บริการ และอาชีพค้าขาย ตามลำดับ (2) ผลสำรวจแรงงานนอกระบบ จำนวน 174 คน พบว่า มีแรงงานนอกระบบประสบปัญหาจากการทำงาน จำนวน 37 คน คิดเป็นร้อยละ 21.26 ของแรงงานนอกระบบ ที่สำรวจทั้งหมด และไม่ประสบปัญหาจากการทำงาน จำนวน 137 คน คิดเป็นร้อยละ 78.74(3) ผลสำรวจครู ก (สำนักงานแรงงานจังหวัด) และ ครู ข (เครือข่ายแรงงานอิสระระดับหมู่บ้าน/ชุมชน) เห็นว่า แรงงานนอกระบบในพื้นที่ควรได้รับการส่งเสริม คุ้มครอง และพัฒนา มากที่สุด คือ เรื่อง การมีงานทำและมีความมั่นคงในการทำงาน รองลงมา คือ เรื่องความปลอดภัย อาชีวอนามัย และสภาพแวดล้อมในการทำงาน และ เรื่องการพัฒนาทักษะฝีมือให้สอดรับกับตลาดแรงงาน ตามลำดับ  |
| 2. ความสำคัญของแรงงานนอกระบบต่อการขับเคลื่อนเศรษฐกิจของประเทศ | ผลสำรวจ พบว่า แรงงานนอกระบบมีความสำคัญ ต่อการขับเคลื่อนเศรษฐกิจของประเทศในด้านขับเคลื่อนให้เกิดการประกอบอาชีพที่หลากหลายกับด้านกระตุ้นเศรษฐกิจในกลุ่มผู้มีรายได้น้อยมากที่สุด ร้อยละ 27.10 รองลงมาคือ ด้านผู้ประกอบอาชีพอิสระขนาดเล็ก ที่ต้องการลดต้นทุนหรือลดอุปสรรคในการดำเนินธุรกิจ เช่น เรื่องภาษี ความยืดหยุ่นในการแข่งขันทางธุรกิจ เป็นต้น ร้อยละ 24.52 และด้านแก้ปัญหาในช่วงเศรษฐกิจชะลอตัวและมีปัญหาการจ้างงานของแรงงานในระบบร้อยละ 21.29 ตามลำดับ  |
| 3. การได้รับความร่วมมือและการบูรณาการการทำงานในการจัดอบรมถ่ายทอดองค์ความรู้ให้กับครู ข และการขยายเครือข่ายเพื่อส่งเสริมการขึ้นทะเบียนแรงงานนอกระบบ (แรงงานอิสระ) ในพื้นที่ | ผลสำรวจ สรุปได้ดังนี้ (1) การขอความร่วมมือและการบูรณาการการทำงานร่วมกันของครู ก (สำนักงานแรงงานจังหวัด) กับหัวหน้าส่วนราชการ/ผู้แทน กำนัน ผู้ใหญ่บ้าน ผู้นำกลุ่มหรือองค์กรแรงงานอิสระ อสร. บัณฑิตแรงงาน ในการจัดอบรมถ่ายทอดองค์ความรู้ให้กับครู ข ประชาสัมพันธ์หรือกิจกรรมอื่น ๆ พบว่า ได้รับความร่วมมือเข้าร่วม การจัดอบรมถ่ายทอดองค์ความรู้ให้กับ ครู ข ประชาสัมพันธ์ หรือดำเนินการกิจกรรมอื่น ๆ ทุกครั้งที่มีการขอความร่วมมือ(2) ครู ก (สำนักงานแรงงานจังหวัด) ได้ดำเนินการ ขยายเครือข่ายเพื่อส่งเสริมการขึ้นทะเบียนแรงงาน นอกระบบ (แรงงานอิสระ) ที่ผ่านเครือข่ายในพื้นที่ 3 ลำดับแรก ได้แก่ (1) อาสาสมัครแรงงาน (2) บัณฑิตแรงงาน และ (3) อื่นๆ เช่น ผู้นำชุมชน (กำนัน/ผู้ใหญ่บ้าน) ตามลำดับ  |
| 4. ช่องทางการส่งเสริมให้ประชาชนในหมู่บ้าน/ชุมชน เพื่อขึ้นทะเบียนแรงงานนอกระบบ (แรงงานอิสระ) เช่น หอกระจายข่าว ลงพื้นที่แบบเคาะประตูบ้าน จัดประชุมหมู่บ้าน/ชุมชน เป็นต้น | ผลสำรวจ พบว่า ครู ข (เครือข่ายแรงงานอิสระ ระดับหมู่บ้าน/ชุมชน) ส่วนใหญ่ได้ส่งเสริมให้ประชาชน ในหมู่บ้าน/ชุมชน เพื่อขึ้นทะเบียนแรงงานนอกระบบ (แรงงานอิสระ) ผ่านการจัดประชุม/จัดกิจกรรมหมู่บ้าน/ชุมชน (ร้อยละ 31.43) รองลงมาคือ การแจกสื่อประชาสัมพันธ์ เช่น แผ่นพับ/ใบปลิว เป็นต้น (ร้อยละ 21.90) การลงพื้นที่แบบเคาะประตูบ้าน (ร้อยละ 20.95) เสียงตามสาย/หอกระจายข่าว (ร้อยละ 20) วิทยุชุมชน (ร้อยละ 4.76) และช่องทางอื่นๆ เช่น การจัดกิจกรรมในบ้านผู้นำ เป็นต้น (ร้อยละ 0.95) ตามลำดับ  |
| 5. การแนะนำการขึ้นทะเบียนแรงงานนอกระบบ (แรงงานอิสระ) 5.1 ผ่าน ระบบ Mobile Application ด้วยตนเอง 5.2 ผ่านเว็บไซต์บริหารจัดการแรงงานอิสระด้วยตนเอง5.3 ผ่านเว็บไซต์บริหารจัดการแรงงานอิสระ / Mobile Application โดยเจ้าหน้าที่5.4 ผ่านการกรอกแบบฟอร์ม | ผลสำรวจ พบว่า ครู ข (เครือข่ายแรงงานอิสระระดับหมู่บ้าน/ชุมชน) ได้แนะนำการขึ้นทะเบียนแรงงาน นอกระบบ (แรงงานอิสระ) ด้วยวิธีการลงทะเบียน ผ่านระบบ Mobile Application ด้วยตนเองมากที่สุด ร้อยละ 42.86 รองลงมาคือ วิธีลงทะเบียนผ่านการกรอกแบบฟอร์ม (ร้อยละ 28.57) วิธีลงทะเบียนผ่านเว็บไซต์บริหารจัดการแรงงานอิสระ / Mobile Application โดยเจ้าหน้าที่ (ร้อยละ 15.71) และวิธีลงทะเบียน ผ่านเว็บไซต์บริหารจัดการแรงงานอิสระด้วยตนเอง (ร้อยละ 12.86) ตามลำดับ  |
| 6. การสนับสนุนการปฏิบัติงานในระดับพื้นที่ และการกำกับ ดูแล และติดตามผลการดำเนินงานกิจกรรม | ผลสำรวจ สรุปได้ดังนี้ (1) ครู ก (สำนักงานแรงงานจังหวัด) ได้รับการสนับสนุนการปฏิบัติงานจากหน่วยงานส่วนกลาง ได้แก่ เอกสารประกอบการประชาสัมพันธ์การขึ้นทะเบียนแรงงานอิสระ/แผ่นพับ(2) การกำกับ ดูแล และติดตามผลการดำเนินงานของ ครู ข ในการส่งเสริมการขึ้นทะเบียนฯ ในพื้นที่จังหวัด ให้เป็นไปตามเป้าหมาย พบว่า ครู ข มีภารกิจหลายด้าน/หลายหน่วยงาน ทำให้ไม่สามารถทำหน้าที่ประชาสัมพันธ์การขึ้นทะเบียนแรงงานอิสระได้เต็มที่ |
| 7. การสื่อสาร ประชาสัมพันธ์ ตอบข้อซักถาม และให้คำแนะนำของเจ้าหน้าที่เกี่ยวกับข่าวสารร่างพระราชบัญญัติส่งเสริมและคุ้มครองแรงงานอิสระ พ.ศ. .... และการขึ้นทะเบียนแรงงานนอกระบบ (แรงงานอิสระ)  | ผลสำรวจความคิดเห็นของแรงงานนอกระบบ พบว่า การสื่อสาร ประชาสัมพันธ์ ตอบข้อซักถาม และ ให้คำแนะนำของเจ้าหน้าที่ พบว่า เจ้าหน้าที่มีความรู้ความเข้าใจ สามารถสื่อสาร ประชาสัมพันธ์ และ ตอบข้อซักถามได้เป็นอย่างดี |
| 8. การขึ้นทะเบียนแรงงานนอกระบบ (แรงงานอิสระ)8.1 ผ่านระบบ Mobile Application ด้วยตนเอง8.2 ผ่านเว็บไซต์บริหารจัดการแรงงานอิสระด้วยตนเอง8.3 ผ่านเว็บไซต์บริหารจัดการแรงงานอิสระ / Mobile Application โดยเจ้าหน้าที่8.4 ผ่านการกรอกแบบฟอร์ม | ผลสำรวจ พบว่า แรงงานนอกระบบที่ตอบแบบสอบถาม จำนวน 174 คน ได้ขึ้นทะเบียนแรงงานนอกระบบ (แรงงานอิสระ) ของกระทรวงแรงงานทั้งหมด โดยส่วนใหญ่ขึ้นทะเบียนผ่านการกรอกแบบฟอร์มมากที่สุด คิดเป็นร้อยละ 76.70 ของแรงงานนอกระบบที่ตอบแบบสอบถามทั้งหมด รองลงมาคือ ผ่านระบบ Mobile Application ด้วยตนเอง (ร้อยละ 23.30) ตามลำดับ |
| 9. การแนะนำ บอกต่อ และชักชวนให้มาขึ้นทะเบียนแรงงานนอกระบบ (แรงงานอิสระ) | ผลสำรวจแรงงานนอกระบบ (แรงงานอิสระ) เห็นว่า ควรที่จะแนะนำ บอกต่อ และชักชวนบุคคลที่รู้จัก ให้มาขึ้นทะเบียนแรงงานนอกระบบ (แรงงานอิสระ) คิดเป็นร้อยละ 100 |
| 10. ช่องทางการขึ้นทะเบียนแรงงานนอกระบบ (แรงงานอิสระ)  | ผลสำรวจแรงงานนอกระบบ (แรงงานอิสระ) พบว่า ช่องทางการขึ้นทะเบียนแรงงานนอกระบบ (แรงงานอิสระ) ที่มีความสะดวกมากที่สุด คือ ผ่านการกรอกแบบฟอร์ม คิดเป็นร้อยละ 73.91 รองลงมาคือ ผ่านระบบ Mobile Application ด้วยตนเอง (ร้อยละ 24.15) และผ่านเว็บไซต์บริหารจัดการแรงงานอิสระด้วยตนเอง กับ ผ่านเว็บไซต์บริหารจัดการแรงงานอิสระ / Mobile Application โดยเจ้าหน้าที่ (ร้อยละ 0.97) ตามลำดับ |
| 11. ความกังวลใจของแรงงานนอกระบบต่อการจัดเก็บข้อมูลแรงงานนอกระบบที่ขึ้นทะเบียนในระบบแรงงานอิสระ (INDE-REGIS) | ผลสำรวจ พบว่า แรงงานนอกระบบส่วนใหญ่กังวลใจในการเปิดเผยข้อมูลส่วนบุคคลในการขึ้นทะเบียนผ่านระบบแรงงานอิสระ ร้อยละ 55.75 เนื่องจากใช้ข้อมูลส่วนตัวค่อนข้างเยอะ ส่วนอีกร้อยละ 44.25 ไม่กังวลใจ ในการเปิดเผยข้อมูลส่วนบุคคลในการขึ้นทะเบียน ผ่านระบบแรงงานอิสระ เนื่องจากเชื่อใจในภาครัฐ และเจ้าหน้าที่ที่ประชาสัมพันธ์เกี่ยวกับโครงการให้ข้อมูล ที่เข้าใจเป็นอย่างดี |
| 12. ความรู้ความเข้าใจร่างพระราชบัญญัติส่งเสริมและคุ้มครองแรงงานอิสระ พ.ศ. .... | ผลสำรวจ ครู ข (เครือข่ายแรงงานอิสระระดับหมู่บ้าน/ชุมชน) จำนวน 58 คน พบว่า มีความรู้ความเข้าใจ ร่างพระราชบัญญัติส่งเสริมและคุ้มครองแรงงานอิสระ พ.ศ. .... ในเรื่องลักษณะอาชีพของผู้ประกอบอาชีพอิสระและกึ่งอิสระ สิทธิประโยชน์ของผู้ประกอบอาชีพอิสระ และข้อตกลงและเงื่อนไขการให้บริการ คิดเป็น ร้อยละ 71.03 |

 **ส่วนที่ 3 ปัญหา/อุปสรรค ข้อคิดเห็น และข้อเสนอแนะในโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567**

 จากการตอบแบบสอบถาม พบว่า ผู้ตอบแบบสอบถามพบปัญหา/อุปสรรค และมีข้อคิดเห็น/ข้อเสนอแนะในการดำเนินงาน โดยสรุปแยกตามกลุ่มเป้าหมาย แสดงดังตารางที่ 6

**ตารางที่ 6** **ปัญหา/อุปสรรค ข้อคิดเห็น และข้อเสนอแนะในการดำเนินงานฯ**

|  |  |  |
| --- | --- | --- |
| กลุ่มเป้าหมาย | ปัญหา/อุปสรรค | ข้อคิดเห็น/ข้อเสนอแนะ |
| ครู ก(สำนักงานแรงงานจังหวัด) | ระบบการขึ้นทะเบียนมความซับซ้อน หลายขั้นตอน ต้องเชื่อมโยงระบบ ThaiD | ควรลดขั้นตอนในการกรอกข้อมูล โดยอาจจะเชื่อมกับกรมการปกครองไว้ |
| ครู ข (เครือข่ายแรงงานอิสระระดับหมู่บ้าน/ชุมชน) | 1) ผู้ขึ้นทะเบียนแรงงานอิสระ บางคนไม่มีโทรศัพท์ หมายเลขโทรศัพท์ ซึ่งจำเป็นต่อการใช้ข้อมูล2) การประชาสัมพันธ์ยังไม่ทั่วถึงเท่าที่ควร3) เครือข่ายบางหน่วยหรือบางท่านยังไม่เข้าใจถึงสิทธิประโยชน์ของ การขึ้นทะเบียนแรงงานอิสระมากนัก4) ไม่มีการแนะนำวิธีการใช้ที่ง่าย เน้นหลักวิชาการเกินไป5) การสื่อสารที่ไม่เข้าใจ การบอกกล่าวต่อกันจนข้อมูลผิดเพี้ยนไป8) ประชาชนไม่สนใจ | 1) ควรเพิ่มช่องทางการประชาสัมพันธ์2) ควรจัดอบรมทำความเข้าใจของการขึ้นทะเบียนแรงงานอิสระ3) ควรมีรายละเอียดที่ชัดเจนสำหรับโครงการ รวมทั้งการประชาสัมพันธ์ที่ชัดเจน4) ควรแบ่งเนื้อหาให้เป็นสัดส่วน ให้เข้าใจง่าย5) ต้องมีการประชาสัมพันธ์ให้มากกว่านี้ เพื่อให้เข้าถึงประชาชน6) ควรมีการประชุมเพิ่มเติมความรู้บ่อยๆ7) ต้องมีนโยบายที่ชัดเจนและสื่อสารให้ประชาชนได้ทราบมากกว่านี้9) อยากให้เจ้าหน้าที่แรงงานลงพื้นที่จริง และประชาสัมพันธ์ด้วยตนเองแทนการให้ ครู ข ลงพื้นที่ |

**บทที่ 4**

**สรุปผลการประเมิน**

 การประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ของสำนักงานแรงงานจังหวัดตรัง มีวัตถุประสงค์เพื่อศึกษา วิเคราะห์ปัจจัยที่ส่งผลต่อความสำเร็จในการดำเนินการโครงการฯ พร้อมทั้งสรุปปัญหา/อุปสรรคในการดำเนินงานเพื่อประกอบการจัดทำข้อเสนอแนะสำหรับเป็นแนวทาง ในการปรับปรุง/พัฒนาโครงการฯ ให้สามารถพัฒนากลไก/กระบวนการมีส่วนร่วมในชุมชน/หมู่บ้าน โดยเครือข่ายชุมชน เพื่อดำเนินการส่งเสริมการขึ้นทะเบียนแรงงานนอกระบบ (แรงงานอิสระ) และ การประชาสัมพันธ์สาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... ให้มีประสิทธิภาพมากยิ่งขึ้น นำไปสู่การยกระดับคุณภาพชีวิตแรงงานนอกระบบในพื้นที่ได้อย่างครอบคลุมและเป็นไปตามเป้าหมายที่กำหนด โดยผลการประเมินความสำเร็จในภาพรวม ได้ค่าคะแนนเฉลี่ย 3.95 คะแนน อยู่ในระดับมาก ซึ่งผลความสำเร็จของการประเมินฯ พบว่า ด้านที่มีผลการประเมินอยู่ในระดับมากที่สุด คือ ด้านผลผลิต (Product) ได้ค่าคะแนนเฉลี่ย 4.66 คะแนน รองลงมาคือ ด้านกระบวนการ (Process) ได้ค่าคะแนนเฉลี่ย 4.07 คะแนน ด้านปัจจัยนำเข้า (Input) ได้ค่าคะแนนเฉลี่ย 3.82 คะแนน และด้านบริบทหรือสภาวะแวดล้อม (Context) ได้ค่าคะแนนเฉลี่ย 3.24 คะแนน ซึ่งปัจจัยที่ส่งผลต่อระดับความสำเร็จและปัจจัยที่เป็นอุปสรรค สรุปได้ดังตารางที่ 7

**ตารางที่ 7 สรุปผลการประเมินภาพรวมโครงการยกระดับคุณภาพชีวิตแรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567**

| **สรุปผลการประเมิน** | **ปัจจัยที่ส่งผลต่อความสำเร็จ** | **ปัจจัยที่เป็นอุปสรรค** |
| --- | --- | --- |
| **สรุปผลการประเมินในภาพรวม** |
| **CIPP Model** | (1) ตัวชี้วัดที่ 2 : ระดับความสอดคล้องของกิจกรรมกับวัตถุประสงค์โครงการฯ(2) ตัวชี้วัดที่ 3 : ระดับความเหมาะสม/เพียงพอของทรัพยากร สำหรับการบริหารโครงการฯ(3) ตัวชี้วัดที่ 4 : ระดับความเหมาะสมขององค์ความรู้ที่ได้รับจากโครงการฯ เพื่อส่งเสริมการขึ้นทะเบียนของแรงงานนอกระบบ(4) ตัวชี้วัดที่ 5 : ระดับความรู้ความเข้าใจสาระสำคัญของ ร่างพระราชบัญญัติส่งเสริมและคุ้มครองแรงงานอิสระ พ.ศ. .... (5) ตัวชี้วัดที่ 6 : ระดับความเหมาะสมของจำนวนแรงงานนอกระบบที่ต้องได้รับการส่งเสริมการขึ้นทะเบียนแรงงานนอกระบบ (แรงงานอิสระ) ผ่านระบบ Application แรงงานนอกระบบ(6) ตัวชี้วัดที่ 7 : ระดับความเหมาะสมของการผลิตสื่อประชาสัมพันธ์การขึ้นทะเบียนแรงงานนอกระบบ (แรงงานอิสระ) จากหน่วยงานส่วนกลาง(7) ตัวชี้วัดที่ 8 : ระดับความเหมาะสมของรูปแบบ การทำงานและขั้นตอนของโครงการฯ ที่ส่วนกลางกำหนด(8) ตัวชี้วัดที่ 9 : ระดับความสนใจและตอบรับ การขึ้นทะเบียนแรงงานนอกระบบ (แรงงานอิสระ)(9) ตัวชี้วัดที่ 10 : ระดับความเหมาะสมของ การขึ้นทะเบียน แรงงานนอกระบบ (แรงงานอิสระ) ผ่านแอปพลิเคชันของกระทรวงแรงงาน(10) ตัวชี้วัดที่ 11 : ระดับความสำเร็จของผล การดำเนินงานโครงการฯ(11) ตัวชี้วัดที่ 12 : ระดับของการรับรู้ข่าวสารเกี่ยวกับพระราชบัญญัติส่งเสริมและคุ้มครองแรงงานอิสระ พ.ศ. ... และการประชาสัมพันธ์การขึ้นทะเบียนแรงงานนอกระบบ (แรงงานอิสระ) ผ่านแอปพลิเคชัน/ผ่านช่องทางต่าง ๆ(12) ตัวชี้วัดที่ 13 : ระดับความสนใจของแรงงานนอกระบบต่อการได้รับสิทธิประโยชน์จากการขึ้นทะเบียน(13) ตัวชี้วัดที่ 14 : ระดับความคาดหวังต่อการส่งเสริมการขึ้นทะเบียนแรงงานนอกระบบ (แรงงานอิสระ) | ตัวชี้วัดที่ 1 : ระดับปัญหาด้านแรงงานแต่ละด้านของแรงงาน นอกระบบ |
| **สรุปผลการประเมินในแต่ละด้าน** |
| **ด้านบริบท****หรือสภาวะแวดล้อม** **(Context)** | ตัวชี้วัดที่ 2 : ระดับความสอดคล้องของกิจกรรมกับวัตถุประสงค์โครงการฯ | ตัวชี้วัดที่ 1 : ระดับปัญหาด้านแรงงานแต่ละด้านของแรงงาน นอกระบบ |
| **ด้านปัจจัยนำเข้า (Input)** | (1) ตัวชี้วัดที่ 3 : ระดับความเหมาะสม/เพียงพอของทรัพยากร สำหรับการบริหารโครงการฯ(2) ตัวชี้วัดที่ 4 : ระดับความเหมาะสมขององค์ความรู้ ที่ได้รับจากโครงการฯ เพื่อส่งเสริมการขึ้นทะเบียนของแรงงานนอกระบบ(3) ตัวชี้วัดที่ 5 : ระดับความรู้ความเข้าใจสาระสำคัญของ ร่างพระราชบัญญัติส่งเสริมและคุ้มครองแรงงานอิสระ พ.ศ. .... (4) ตัวชี้วัดที่ 6 : ระดับความเหมาะสมของจำนวนแรงงานนอกระบบที่ต้องได้รับการส่งเสริมการขึ้นทะเบียนแรงงานนอกระบบ (แรงงานอิสระ) ผ่านระบบ Application แรงงานนอกระบบ(5) ตัวชี้วัดที่ 7 : ระดับความเหมาะสมของการผลิต สื่อประชาสัมพันธ์การขึ้นทะเบียนแรงงานนอกระบบ (แรงงานอิสระ) จากหน่วยงานส่วนกลาง | - |
| **ด้านกระบวนการ (Process)** | (1) ตัวชี้วัดที่ 8 : ระดับความเหมาะสมของรูปแบบ การทำงานและขั้นตอนของโครงการฯ ที่ส่วนกลางกำหนด(2) ตัวชี้วัดที่ 9 : ระดับความสนใจและตอบรับ การขึ้นทะเบียนแรงงานนอกระบบ (แรงงานอิสระ)(3) ตัวชี้วัดที่ 10 : ระดับความเหมาะสมของ การขึ้นทะเบียน แรงงานนอกระบบ (แรงงานอิสระ) ผ่านแอปพลิเคชันของกระทรวงแรงงาน | - |
| **ด้านผลผลิต** **(Product)** | (1) ตัวชี้วัดที่ 11 : ระดับความสำเร็จของผลการดำเนินงานโครงการฯ(2) ตัวชี้วัดที่ 12 : ระดับของการรับรู้ข่าวสารเกี่ยวกับพระราชบัญญัติส่งเสริมและคุ้มครองแรงงานอิสระ พ.ศ. ... และการประชาสัมพันธ์การขึ้นทะเบียนแรงงานนอกระบบ (แรงงานอิสระ) ผ่านแอปพลิเคชัน/ผ่านช่องทางต่าง ๆ(3) ตัวชี้วัดที่ 13 : ระดับความสนใจของแรงงานนอกระบบต่อการได้รับสิทธิประโยชน์จากการขึ้นทะเบียน(4) ตัวชี้วัดที่ 14 : ระดับความคาดหวังต่อการส่งเสริม การขึ้นทะเบียนแรงงานนอกระบบ (แรงงานอิสระ) | - |

 **สรุป** การดำเนินการสำรวจข้อมูลเพื่อประเมินผลโครงการยกระดับคุณภาพชีวิตแรงงาน นอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 เมื่อพิจารณาจากประเด็นดังกล่าวข้างต้น พบว่า ปัจจัยที่ส่งผลต่อความสำเร็จ ได้แก่ (1) ตัวชี้วัดที่ 2 : ระดับความสอดคล้องของกิจกรรมกับวัตถุประสงค์โครงการฯ (2) ตัวชี้วัดที่ 3 : ระดับ ความเหมาะสม/เพียงพอของทรัพยากร สำหรับการบริหารโครงการฯ (3) ตัวชี้วัดที่ 4 : ระดับความเหมาะสมขององค์ความรู้ที่ได้รับจากโครงการฯ เพื่อส่งเสริมการขึ้นทะเบียนของแรงงานนอกระบบ (4) ตัวชี้วัดที่ 5 : ระดับความรู้ความเข้าใจสาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... (5) ตัวชี้วัดที่ 6 : ระดับความเหมาะสมของจำนวนแรงงานนอกระบบที่ต้องได้รับการส่งเสริมการขึ้นทะเบียนแรงงานนอกระบบ (แรงงานอิสระ) ผ่านระบบ Application แรงงานนอกระบบ (6) ตัวชี้วัดที่ 7 : ระดับ ความเหมาะสมของการผลิตสื่อประชาสัมพันธ์การขึ้นทะเบียนแรงงานนอกระบบ (แรงงานอิสระ) จากหน่วยงานส่วนกลาง (7) ตัวชี้วัดที่ 8 : ระดับความเหมาะสมของรูปแบบการทำงานและขั้นตอนของโครงการฯ ที่ส่วนกลางกำหนด (8) ตัวชี้วัดที่ 9 : ระดับความสนใจและตอบรับการขึ้นทะเบียนแรงงาน นอกระบบ (แรงงานอิสระ) (9) ตัวชี้วัดที่ 10 : ระดับความเหมาะสมของการขึ้นทะเบียน แรงงานนอกระบบ (แรงงานอิสระ) ผ่านแอปพลิเคชันของกระทรวงแรงงาน (10) ตัวชี้วัดที่ 11 : ระดับความสำเร็จของผล การดำเนินงานโครงการฯ (11) ตัวชี้วัดที่ 12 : ระดับของการรับรู้ข่าวสารเกี่ยวกับพระราชบัญญัติส่งเสริมและคุ้มครองแรงงานอิสระ พ.ศ. ... และการประชาสัมพันธ์การขึ้นทะเบียนแรงงานนอกระบบ (แรงงานอิสระ) ผ่านแอปพลิเคชัน/ผ่านช่องทางต่าง ๆ (12) ตัวชี้วัดที่ 13 : ระดับความสนใจของแรงงานนอกระบบต่อ การได้รับสิทธิประโยชน์จากการขึ้นทะเบียน และ (13) ตัวชี้วัดที่ 14 : ระดับความคาดหวังต่อการส่งเสริม การขึ้นทะเบียนแรงงานนอกระบบ (แรงงานอิสระ) ส่วนปัจจัยที่เป็นอุปสรรค ได้แก่ ตัวชี้วัดที่ 1 : ระดับปัญหาด้านแรงงานแต่ละด้านของแรงงานนอกระบบ โดยมีรายละเอียดในแต่ละด้าน ดังนี้

 **4.1 ด้านบริบทหรือสภาวะแวดล้อม (Context)** ได้ค่าคะแนนเฉลี่ย 3.24 คะแนน อยู่ในระดับปานกลาง ผลการประเมิน ประกอบด้วย สถานการณ์ด้านแรงงาน/ปัญหา และความต้องการ ความช่วยเหลือของแรงงานนอกระบบ (แรงงานอิสระ) ในพื้นที่ ความสำคัญของแรงงานนอกระบบต่อ การขับเคลื่อนเศรษฐกิจของประเทศ และความสอดคล้องของกิจกรรมกับวัตถุประสงค์โครงการฯ กับรูปแบบของการทำงาน ซึ่งมีรายละเอียด ดังนี้

 4.1.1 สถานการณ์ด้านแรงงานนอกระบบของจังหวัดตรัง จากข้อมูลสำนักงานนสถิติจังหวัดตรัง พบว่า ในปี 2565 มีแรงงานนอกระบบ จำนวน 224,178 คน และในปี 2566 มีแรงงานนอกระบบ จำนวน 201,444 คน ซึ่งส่วนใหญ่ 3 ลำดับแรก จะประกอบอาชีพ ดังนี้ คือ อาชีพเกษตรกรรม, อาชีพรับจ้างหรือให้บริการ และอาชีพค้าขาย ตามลำดับ

จากผลการสำรวจแรงงานนอกระบบ จำนวน 174 คน พบว่า มีแรงงานนอกระบบ ประสบปัญหาจากการทำงาน จำนวน 37 คน คิดเป็นร้อยละ 21.26 ซึ่งปัญหาที่พบมากที่สุดในแต่ละด้าน สรุปได้ดังนี้ ปัญหาจากการทำงาน พบปัญหามากที่สุด คือ การไม่มีสวัสดิการ, ความต่อเนื่องของงาน/ ความมั่นคงในการทำงาน และไม่มีวันหยุด ปัญหาความไม่ปลอดภัย พบปัญหามากที่สุด คือ เครื่องจักร/เครื่องมือที่เป็นอันตราย, การได้รับอันตรายต่อระบบหู/ระบบตา และการได้รับสารเคมีเป็นพิษ และปัญหา จากสภาพแวดล้อม พบปัญหามากที่สุด คือ สถานที่ทำงานไม่สะอาด, เสียงดัง และฝุ่นละออง/ควัน/กลิ่น และเพื่อลดการประสบปัญหาจากการทำงานของแรงงานนอกระบบดังกล่าว ผลสำรวจข้อมูลครู ก(สำนักงานแรงงานจังหวัด)และครู ข (เครือข่ายแรงงานอิสระระดับหมู่บ้าน/ชุมชน) เห็นว่า แรงงานนอกระบบในพื้นที่ ควรได้รับการส่งเสริม คุ้มครอง และพัฒนาในเรื่องต่อไปนี้ (1) การมีงานทำและมีความมั่นคงในการทำงาน (2) เรื่องความปลอดภัย อาชีวอนามัย และสภาพแวดล้อมในการทำงาน และ (3) เรื่องการพัฒนาทักษะฝีมือ ให้สอดรับกับตลาดแรงงาน ตามลำดับ

 4.1.2 ความสำคัญของแรงงานนอกระบบต่อการขับเคลื่อนเศรษฐกิจของประเทศ ผลการสำรวจครู ก(สำนักงานแรงงานจังหวัด)และครู ข (เครือข่ายแรงงานอิสระระดับหมู่บ้าน/ชุมชน) ส่วนใหญ่เห็นว่า แรงงานนอกระบบมีความสำคัญต่อการขับเคลื่อนเศรษฐกิจของประเทศในด้านขับเคลื่อน ให้เกิดการประกอบอาชีพที่หลากหลายกับด้านกระตุ้นเศรษฐกิจในกลุ่มผู้มีรายได้น้อยมากที่สุด ร้อยละ 27.10 รองลงมาคือ ด้านผู้ประกอบอาชีพอิสระขนาดเล็กที่ต้องการลดต้นทุนหรือลดอุปสรรคในการดำเนินธุรกิจ เช่น เรื่องภาษี ความยืดหยุ่นในการแข่งขันทางธุรกิจ เป็นต้น ร้อยละ 24.52 และด้านแก้ปัญหา ในช่วงเศรษฐกิจชะลอตัวและมีปัญหาการจ้างงานของแรงงานในระบบร้อยละ 21.29 ตามลำดับ

 4.1.3 ความสอดคล้องของกิจกรรมกับวัตถุประสงค์โครงการยกระดับคุณภาพชีวิต แรงงานนอกระบบโดยเครือข่ายชุมชนผ่านการขึ้นทะเบียนแรงงานนอกระบบ (แรงงานอิสระ) กับรูปแบบ ของการทำงาน ผลการสำรวจ พบว่า ครู ก (สำนักงานแรงงานจังหวัด) ซึ่งเป็นผู้ดำเนินโครงการฯ เห็นว่า มีความสอดคล้องกันอยู่ในระดับมากที่สุด ซึ่งแต่ละกิจกรรมมีความสอดคล้อง ดังนี้ (1) หน่วยงานในส่วนกลางจัดอบรมครู ก (ครูต้นแบบระดับจังหวัด) มีความสอดคล้องอยู่ในระดับมาก (2) สำนักงานแรงงานจังหวัด จัดอบรม ครู ข (เครือข่ายแรงงานอิสระระดับหมู่บ้าน/ชุมชน) มีความสอดคล้องอยู่ในระดับมากที่สุด และ (3) ครู ข ทำหน้าที่ลงพื้นที่เพื่อส่งเสริมให้ประชาชนในหมู่บ้าน/ชุมชน ขึ้นทะเบียนฯ ผ่าน ระบบ Application แรงงานนอกระบบ มีความสอดคล้องอยู่ในระดับมากที่สุด

 **4.2 ด้านปัจจัยนำเข้า (Input)** ได้ค่าคะแนนเฉลี่ย 3.82 คะแนน อยู่ในระดับมากประกอบด้วย ความเหมาะสม/เพียงพอของทรัพยากรสำหรับการบริหารโครงการฯ องค์ความรู้ที่ได้รับ จากโครงการฯ เพื่อประชาสัมพันธ์และส่งเสริมให้ประชาชนในพื้นที่เข้าร่วมการขึ้นทะเบียนแรงงานนอกระบบ ความรู้ความเข้าใจเกี่ยวกับสาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... ความเหมาะสมของจำนวนแรงงานนอกระบบที่ต้องได้รับการส่งเสริมการขึ้นทะเบียนแรงงานนอกระบบ (แรงงานอิสระ) ผ่านระบบ Application แรงงานนอกระบบ และสื่อประชาสัมพันธ์การขึ้นทะเบียนแรงงานนอกระบบ (แรงงานอิสระ) จากหน่วยงานส่วนกลาง ซึ่งรายละเอียดของผลการประเมินดังกล่าว สรุปได้ดังนี้

 4.2.1 ความเหมาะสม/เพียงพอของทรัพยากรสำหรับการบริหารโครงการฯ อยู่ในระดับมาก ซึ่งทรัพยากรสำหรับบริหารโครงการฯ ประกอบด้วย เจ้าหน้าที่ปฏิบัติงาน งบประมาณที่ได้รับ เมื่อเทียบกับกลุ่มเป้าหมาย คู่มือหรือแนวทางปฏิบัติงาน และระยะเวลาในการปฏิบัติงาน จากการดำเนินงานโครงการฯ

 4.2.2 องค์ความรู้ที่ครู ก(สำนักงานแรงงานจังหวัด) และครู ข (เครือข่ายแรงงานอิสระ ระดับหมู่บ้าน/ชุมชน) ได้รับจากโครงการฯ เพื่อประชาสัมพันธ์และส่งเสริมให้ประชาชนในพื้นที่เข้าร่วม การขึ้นทะเบียนแรงงานนอกระบบ ประกอบด้วย (1) สาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... (2) การแนะนำการขึ้นทะเบียนแรงงานนอกระบบ (แรงงานอิสระ) ผ่านระบบ Mobile Application (3) การใช้เทคนิคในการโน้มน้าวใจผู้อื่นให้ประสบความสำเร็จ และ (4) แนวทางการขับเคลื่อนการบรรลุเป้าหมายตามตัวชี้วัดภายใต้โครงการฯ มีความเหมาะสมอยู่ในระดับมาก

 4.2.3 ความรู้ความเข้าใจของครู ก(สำนักงานแรงงานจังหวัด) และครู ข (เครือข่าย แรงงานอิสระระดับหมู่บ้าน/ชุมชน) เกี่ยวกับสาระสำคัญของร่างพระราชบัญญัติส่งเสริมและคุ้มครองแรงงานอิสระ พ.ศ. .... อยู่ในระดับมาก ซึ่งผลการสำรวจ พบว่า มีความรู้ความเข้าใจในเรื่องระยะเวลาในการปฏิบัติงานมากที่สุด รองลงมาคือ เรื่อง เจ้าหน้าที่ปฏิบัติงาน, เรื่อง งบประมาณที่ได้รับ และเรื่อง คู่มือหรือแนวทางปฏิบัติงาน ตามลำดับ

 นอกจากนี้ เพื่อให้ครู ก(สำนักงานแรงงานจังหวัด) และครู ข (เครือข่ายแรงงานอิสระ ระดับหมู่บ้าน/ชุมชน) สามารถปฏิบัติงานในพื้นที่ได้อย่างมีประสิทธิภาพและบรรลุตามวัตถุประสงค์ ของโครงการฯ เห็นควรเพิ่มเติมองค์ความรู้ในด้านต่าง ๆ สำหรับการปฏิบัติงานจากการถ่ายทอดจากหน่วยงานส่วนกลาง/สำนักงานแรงงานจังหวัด ดังนี้ (1) ความรู้เกี่ยวกับพ.ร.บ.ส่งเสริมและคุ้มครองแรงงานอิสระ และความรู้ด้านอื่นๆนอกเหนือจากกฎหมายและพ.ร.บ. (2) สิทธิประโยชน์ที่จะได้รับของการขึ้นทะเบียน แรงงานอิสระ รวมทั้งแหล่งที่มาของเงินทุน ขั้นตอน กระบวนการต่างๆของการรับเงินทุน (3) การเป็นวิทยากร (4) กฎหมายแรงงาน (5) ปฏิบัติงานเชิงรุกเข้าถึงกลุ่มเป้าหมายตัวต่อตัว (6) แนวทางการเพิ่มทักษะอาชีพ เช่น การทำขนม งานช่าง ตัดผม เสริมสวย โดยบูรณาการกับวิทยาลัยสารพัดช่าง ครูกศน. (7) การต่อยอดผลผลิตของแต่ละกลุ่ม และ (8) การประกอบอาชีพ และสิทธิประโยชน์ของแรงงานอิสระ

 4.2.3 ความเหมาะสมของจำนวนแรงงานนอกระบบที่ต้องได้รับการส่งเสริมการขึ้นทะเบียน
ผ่าน “ระบบ Application แรงงานนอกระบบ” (ไม่น้อยกว่าร้อยละ 50 ของเป้าหมายทั้งหมด) มีความเหมาะสมอยู่ในระดับมาก เนื่องจากยังไม่มีความชัดเจน เรื่อง พ.ร.บ.ส่งเสริมและคุ้มครองแรงงาน ประชาชนบางคนจึงยังไม่กล้าตัดสินใจขึ้นทะเบียน รวมทั้งมีความเข้าใจค่อนข้างน้อย จึงควรจัดให้ความรู้ผู้รับบริการและควรมีการประชาสัมพันธ์ให้ทั่วถึงมากกว่านี้

 4.2.4 ความเหมาะสมของสื่อประชาสัมพันธ์การขึ้นทะเบียนแรงงานนอกระบบ (แรงงานอิสระ) จากหน่วยงานส่วนกลาง ประกอบด้วย สื่อประชาสัมพันธ์สิทธิประโยชน์ที่แรงงานนอกระบบ จะได้รับจากการขึ้นทะเบียนแรงงานนอกระบบ (แรงงานอิสระ) สื่อประชาสัมพันธ์ส่งเสริมการขึ้นทะเบียนแรงงานนอกระบบ (แรงงานอิสระ) ผ่าน Mobile Application และสื่อประชาสัมพันธ์ส่งเสริมการขึ้นทะเบียนแรงงานนอกระบบ (แรงงานอิสระ) ผ่านระบบแรงงานอิสระ INDE-REGIS (https://inde-regis.mol.go.th) ผลการประเมินในภาพรวม มีความเหมาะสมอยู่ในระดับมาก ทั้งนี้ เพื่อให้การประชาสัมพันธ์การรับรู้และส่งเสริมให้แรงงานนอกระบบ มีความรู้ความเข้าใจร่างพระราชบัญญัติส่งเสริมและคุ้มครองแรงงานอิสระ พ.ศ. .... เพิ่มมากขึ้น หน่วยงานส่วนกลางควรจัดทำสื่อประชาสัมพันธ์เพิ่มเติม ดังนี้ (1) สื่อประชาสัมพันธ์ประเภทโปสเตอร์ (2) ประเภทวิดีโอ (3) แผ่นพับ และ (4) ประเภทอื่นๆ

 **4.3 ด้านกระบวนการ (Process)** ได้ค่าคะแนนเฉลี่ย 4.07 คะแนน อยู่ในระดับมาก ซึ่งสรุปรายละเอียดของผลการประเมินได้ ดังนี้

 4.3.1 ความเหมาะสมของรูปแบบการทำงานและขั้นตอนของโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ที่ส่วนกลางกำหนดให้ครู ก(สำนักงานแรงงานจังหวัด) ดำเนินการ ประกอบด้วย การจัดฝึกอบรม ครู ข (เครือข่ายแรงงานอิสระระดับหมู่บ้าน/ชุมชน) ในพื้นที่จังหวัดตามเป้าหมายที่กำหนดระหว่างเดือนมิถุนายน - เดือนสิงหาคม 2567 การกำกับ ดูแล และติดตามการดำเนินงานของครู ข ที่ผ่านการฝึกอบรมในการส่งเสริมการขึ้นทะเบียนฯ และจัดทำรายงานผลการดำเนินงาน ปัญหา อุปสรรค และข้อเสนอแนะ ส่งสำนักงานนโยบายแรงงานนอกระบบ ภายในเดือนกันยายน 2567 ผลการประเมินในภาพรวม มีความเหมาะสมอยู่ในระดับมาก

 จากการดำเนินงานดังกล่าวข้างต้น สำนักงานแรงงานจังหวัดได้รับความร่วมมือและ การบูรณาการการทำงานร่วมกันจากหัวหน้าส่วนราชการ/ผู้แทน กำนัน ผู้ใหญ่บ้าน ผู้นำกลุ่มหรือ องค์กรแรงงานอิสระ อสร. บัณฑิตแรงงาน ที่ได้รับการคัดเลือกเข้าร่วมการจัดอบรมถ่ายทอดองค์ความรู้ ให้กับ ครู ข การประชาสัมพันธ์รวมถึงกิจกรรมอื่น ๆ ในขั้นตอนการจัดฝึกอบรม ครู ข (เครือข่ายแรงงานอิสระระดับหมู่บ้าน/ชุมชน) ในพื้นที่ พบว่า ได้รับความร่วมมือเข้าร่วมการจัดอบรมถ่ายทอดองคความรู้ให้กับ ครู ข ประชาสัมพันธ์ หรือดำเนินการกิจกรรมอื่น ๆ ทุกครั้งที่มีการขอความร่วมมือ

 4.3.2 การดำเนินการขยายเครือข่าย เพื่อส่งเสริมการขึ้นทะเบียนแรงงานนอกระบบ (แรงงานอิสระ) ในพื้นที่ พบว่า ครู ก (สำนักงานแรงงานจังหวัด) ได้ดำเนินการผ่านเครือข่ายใน 3 ลำดับแรก ดังต่อไปนี้ (1) อาสาสมัครแรงงาน (อสร.) (2) บัณฑิตแรงงาน และ (3) อื่นๆ เช่น ผู้นำชุมชน (กำนัน/ผู้ใหญ่บ้าน) ตามลำดับ

 4.3.3 ช่องทางที่ ครู ข (เครือข่ายแรงงานอิสระระดับหมู่บ้าน/ชุมชน) ดำเนินการส่งเสริม
ให้ประชาชนในหมู่บ้าน/ชุมชน ขึ้นทะเบียนแรงงานนอกระบบ (แรงงานอิสระ) ผลการสำรวจ พบว่า ได้ส่งเสริมการขึ้นทะเบียนแรงงานนอกระบบ ผ่านการกรอกแบบฟอร์มมากที่สุด คิดเป็นร้อยละ 76.70 ของแรงงาน นอกระบบที่ตอบแบบสอบถามทั้งหมด รองลงมาคือ ผ่านระบบ Mobile Application ด้วยตนเอง (ร้อยละ 23.30) ตามลำดับ โดยได้แนะนำการขึ้นทะเบียนแก่ผู้สนใจ ด้วยวิธีการลงทะเบียนผ่านระบบ Mobile Application ด้วยตนเองมากที่สุด ร้อยละ 42.86 รองลงมาคือ วิธีลงทะเบียนผ่านการกรอกแบบฟอร์ม (ร้อยละ 28.57) วิธีลงทะเบียนผ่านเว็บไซต์บริหารจัดการแรงงานอิสระ / Mobile Application โดยเจ้าหน้าที่ (ร้อยละ 15.71) และวิธีลงทะเบียนผ่านเว็บไซต์บริหารจัดการแรงงานอิสระด้วยตนเอง (ร้อยละ 12.86) ตามลำดับ ซึ่งจากการส่งเสริมฯ ดังกล่าว ได้รับความสนใจและตอบรับจากแรงงานนอกระบบ (แรงงานอิสระ) อยู่ในระดับมาก

 4.3.4 ความเหมาะสมของการขึ้นทะเบียนแรงงานนอกระบบ (แรงงานอิสระ) ผ่านแอปพลิเคชันของกระทรวงแรงงาน ซึ่งรายละเอียดการประเมินประกอบด้วย (1) ขั้นตอนการขึ้นทะเบียน 9 ขั้นตอน (2) ความสะดวกรวดเร็ว และ (3) ความเสถียรของระบบ จากการสำรวจข้อมูลของครู ก (สำนักงานแรงงานจังหวัด) ครู ข (เครือข่ายแรงงานอิสระระดับหมู่บ้าน/ชุมชน) และแรงงานนอกระบบ ผลการสำรวจ พบว่า มีความเหมาะสมอยู่ในระดับมาก โดยผู้ตอบแบบสอบถามให้ความเห็นว่า การลงทะเบียนผ่านแอปพลิเคชัน มีขั้นตอนที่ยุ่งยาก หลายขั้นตอน รายละเอียดในการกรอกข้อมูลค่อนข้างเยอะเกินไป เกินความจำเป็น ประชาชนส่วนใหญ่ไม่มีความชำนาญในการใช้งาน ทำให้เสียโอกาสในการขึ้นทะเบียน รวมทั้ง แรงงาน นอกระบบบางคนไม่มีโทรศัพท์มือถือ เพื่อขึ้นทะเบียน รวมทั้งสัญญาณอินเตอร์เน็ต เครือข่ายแต่ละพื้นที่ ไม่เสถียรต่อการใช้งาน ทำให้ในบางขั้นตอนความล่าช้า โดยเฉพาะเวลาสแกนบัตรประชาชน

 4.3.5 การปฏิบัติงานในระดับพื้นที่ของครู ก(สำนักงานแรงงานจังหวัด) พบว่า ได้รับ การสนับสนุนและการอำนวยความสะดวกจากหน่วยงานส่วนกลาง เพื่อให้การปฏิบัติงานเป็นไป อย่างมีประสิทธิภาพ ได้แก่ เอกสารประกอบการประชาสัมพันธ์การขึ้นทะเบียนแรงงานอิสระ/แผ่นพับ

 **4.4 ด้านผลผลิต (Product)** ได้ค่าคะแนนเฉลี่ย 4.66 คะแนน อยู่ในระดับมาก ซึ่งสรุปรายละเอียดของผลการประเมิน ได้ดังนี้

 4.4.1 ผลการดำเนินงานโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 มีระดับความสำเร็จ อยู่ในระดับมากที่สุด โดยรายละเอียดผลการประเมิน ประกอบด้วย

 (1) การอบรม ครู ข (เครือข่ายแรงงานอิสระระดับหมู่บ้าน/ชุมชน) จังหวัดตรัง กำหนดเป้าหมายให้มีผู้เข้ารับการอบรม จำนวน 723 คน มีผู้ผ่านการอบรม จำนวน 676 คน คิดเป็น ร้อยละ 93.50 โดยเป้าหมายกำหนดให้มีผู้ผ่านการอบรมไม่ต่ำกว่าร้อยละ 80 ซึ่งผลการดำเนินงานเป็นไป ตามเป้าหมายที่กำหนด

 (2) การส่งเสริมให้ประชาชนในพื้นที่เข้าร่วมลงทะเบียนแรงงานนอกระบบ ตามเป้าหมายที่ส่วนกลางกำหนด โดยเป้าหมายของจังหวัดตรัง ต้องดำเนินการส่งเสริมแรงงานนอกระบบ ขึ้นทะเบียน จำนวน 43,380 คน ซึ่งผลการดำเนินงานสามารถส่งเสริมการขึ้นทะเบียนได้ จำนวน 685 คน คิดเป็นร้อยละ 1.58 โดยเป้าหมายกำหนดให้มีแรงงานขึ้นทะเบียนไม่น้อยกว่าร้อยละ 50 ซึ่งผลการดำเนินงานไม่เป็นไปตามเป้าหมายที่กำหนด เนื่องจากประชาชนส่วนใหญ่ไม่ประสงค์ขึ้นทะเบียนแรงงานนอกระบบ เพียงแค่รับรู้ข้อมูลการขึ้นทะเบียนไว้ เพราะยังไม่เห็นถึงความสำคัญและสิทธิประโยชน์ที่จะได้รับ รวมทั้ง มีการให้กรอกข้อมูลส่วนตัวมากเกินความจำเป็นด้วย

 4.4.2 การรับรู้ข่าวสารเกี่ยวกับพระราชบัญญัติส่งเสริมและคุ้มครองแรงงานอิสระ พ.ศ. ....
และการประชาสัมพันธ์การขึ้นทะเบียนแรงงานนอกระบบ (แรงงานอิสระ) ผ่านแอปพลิเคชัน/ช่องทางต่าง ๆของแรงงานนอกระบบ จากผลการสำรวจ พบว่า มีระดับของการรับรู้ข่าวสารและการประชาสัมพันธ์ฯ อยู่ในระดับมากที่สุด โดยสรุปรายละเอียดผลการสำรวจ ได้ดังนี้

 (1) แรงงานนอกระบบที่รับทราบว่าจะมีพระราชบัญญัติส่งเสริมและคุ้มครอง แรงงานอิสระ พ.ศ. .... คิดเป็นร้อยละ 90.23 โดยส่วนใหญ่รับทราบจากบัณฑิตแรงงาน ร้อยละ 35.36 รองลงมาคือ รับทราบจากเจ้าหน้าที่สำนักงานแรงงานจังหวัด (ร้อยละ 28.60) อาสาสมัครแรงงาน (ร้อยละ 10.36) และกำนัน ผู้ใหญ่บ้าน ผู้นำกลุ่ม (ร้อยละ 8.56) ตามลำดับ

 (2) แรงงานนอกระบบที่รับทราบประชาสัมพันธ์การขึ้นทะเบียนแรงงานนอกระบบ (แรงงานอิสระ) ผ่านแอปพลิเคชัน/ช่องทางต่าง ๆ คิดเป็นร้อยละ 99.43 โดยส่วนใหญ่รับทราบจาก บัณฑิตแรงงาน ร้อยละ 28.98 รองลงมาคือ รับทราบจากเจ้าหน้าที่สำนักงานแรงงานจังหวัด (ร้อยละ 25.08) อาสาสมัครแรงงาน (ร้อยละ 11.02) ผู้แทนส่วนราชการในจังหวัด (ร้อยละ 7.29) ผู้นำกลุ่มหรือองค์กรแรงงานนอกระบบ (ร้อยละ 7.12) กำนัน ผู้ใหญ่บ้าน (ร้อยละ 6.95) และแพทย์ประจำตำบล/อำเภอ สารวัตรกำนัน (ร้อยละ 6.78) ตามลำดับ

 นอกจากนี้ ผลการสำรวจ พบว่า แรงงานนอกระบบ ร้อยละ 98.28 เห็นว่า เจ้าหน้าที่
ที่ทำหน้าที่สื่อสาร ประชาสัมพันธ์ ตอบข้อซักถาม และให้คำแนะนำข้อมูลดังกล่าวข้างต้น มีความรู้ ความเข้าใจ เป็นอย่างดี

 4.4.3 การขึ้นทะเบียนแรงงานนอกระบบ (แรงงานอิสระ) ของกระทรวงแรงงาน จากผลการสำรวจแรงงานนอกระบบ จำนวน 174 คน ซึ่งในจำนวนนี้เป็นแรงงานนอกระบบที่ขึ้นทะเบียน (แรงงานอิสระ) แล้วทั้งหมด โดยส่วนใหญ่ขึ้นทะเบียนผ่านการกรอกแบบฟอร์มมากที่สุด คิดเป็น ร้อยละ 76.70 ของแรงงานนอกระบบที่ตอบแบบสอบถามทั้งหมด รองลงมาคือ ผ่านระบบ Mobile Application ด้วยตนเอง (ร้อยละ 23.30) ตามลำดับ นอกจากนี้ ยังพบว่า แรงงานนอกระบบให้ความสนใจต่อสิทธิประโยชน์ที่จะได้รับจากการขึ้นทะเบียนแรงงานนอกระบบ (แรงงานอิสระ) อยู่ในระดับมากที่สุด โดยเรื่องที่ได้รับความสนใจมากที่สุด 3 ลำดับแรก คือ (1) ได้รับการดูแลจากภาครัฐ (2) พนักงานเจ้าหน้าที่ จะดูแลแก้ไขปัญหาเกี่ยวกับการประกอบอาชีพให้ได้อย่างตรงประเด็น (3) การรวมตัวจัดตั้งกลุ่ม องค์กร เพื่อปกป้องผลประโยชน์ ช่วยเหลือดูแล เรียกร้องความเป็นธรรม และมีส่วนร่วมในการแก้ไขปัญหาต่าง ๆ เกี่ยวกับแรงงานนอกระบบ (แรงงานอิสระ) (4) มีสิทธิสมัครเป็นสมาชิกกองทุนและได้รับบริการ เช่น เงินกู้ ประกันอุบัติเหตุ ทำให้คุณภาพชีวิตดีขึ้น (5) มีสิทธิ มีส่วนร่วมกับภาครัฐในการบริหารจัดการแรงงาน นอกระบบ (แรงงานอิสระ) และ (6) ได้รับการส่งเสริมการมีงานทำ พัฒนาทักษะอาชีพ และมีหลักประกัน ทางสังคมที่เหมาะสม

 4.4.4 การจัดเก็บข้อมูลแรงงานนอกระบบที่ขึ้นทะเบียนในระบบแรงงานอิสระ (INDE-REGIS) จากผลสำรวจแรงงานนอกระบบ จำนวน 174 คน พบว่า แรงงานนอกระบบส่วนใหญ่กังวลใจในการเปิดเผยข้อมูลส่วนบุคคลในการขึ้นทะเบียนผ่านระบบแรงงานอิสระ ร้อยละ 55.75 เนื่องจากใช้ ข้อมูลส่วนตัวค่อนข้างเยอะ ส่วนอีกร้อยละ 44.25 ไม่กังวลใจในการเปิดเผยข้อมูลส่วนบุคคลในการ ขึ้นทะเบียนผ่านระบบแรงงานอิสระ เนื่องจากเชื่อใจในภาครัฐ และเจ้าหน้าที่ที่ประชาสัมพันธ์เกี่ยวกับโครงการให้ข้อมูลที่เข้าใจเป็นอย่างดี

 4.4.5 ความคาดหวังต่อการส่งเสริมการขึ้นทะเบียนแรงงานนอกระบบ (แรงงานอิสระ) จากผลการสำรวจ พบว่าครู ก (สำนักงานแรงงานจังหวัด) และครู ข (เครือข่ายแรงงานอิสระระดับหมู่บ้าน/ชุมชน) มีความคาดหวังจากการส่งเสริมการขึ้นทะเบียนฯ อยู่ในระดับมาก โดยเรื่องที่คาดหวังมากที่สุด คือ เรื่อง การส่งเสริมให้แรงงานอิสระได้รับสิทธิประโยชน์ที่เหมาะสม เช่น หลักประกันชีวิต การเข้าถึงแหล่งรายได้หรือเงินทุน เป็นต้น รองลงมาคือ เรื่อง คุณภาพชีวิตที่ดีและมั่นคงยิ่งขึ้นของแรงงานอิสระ และเรื่อง การช่วยเหลือเยียวยาได้ตรงเป้าหมายและความต้องการของแรงงานอิสระ ตามลำดับ

 4.4.6 ความรู้ความเข้าใจร่างพระราชบัญญัติส่งเสริมและคุ้มครองแรงงานอิสระ พ.ศ. .... ของ ครู ข (เครือข่ายแรงงานอิสระระดับหมู่บ้าน/ชุมชน) จำนวน 58 คน ผลการประเมินพบว่า มีความรู้ ความเข้าใจร่างพระราชบัญญัติส่งเสริมและคุ้มครองแรงงานอิสระ พ.ศ. .... ในเรื่อง ลักษณะอาชีพของ ผู้ประกอบอาชีพอิสระและกึ่งอิสระ สิทธิประโยชน์ของผู้ประกอบอาชีพอิสระ และข้อตกลงและเงื่อนไข การให้บริการ คิดเป็นร้อยละ 71.03

**บทที่ 5**

**ปัญหา/อุปสรรค ข้อคิดเห็น และข้อเสนอแนะ**

 **5.1 ปัญหา/อุปสรรค**

 การประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 ของจังหวัดตรัง พบปัญหา/อุปสรรค ดังนี้

 5.1.1 ระบบการขึ้นทะเบียนมความซับซ้อน หลายขั้นตอน ต้องเชื่อมโยงระบบ ThaiD

 5.1.2 ผู้ขึ้นทะเบียนแรงงานอิสระบางคนไม่มีโทรศัพท์ หมายเลขโทรศัพท์ ซึ่งจำเป็นต่อ การใช้ข้อมูล

 5.1.3 การประชาสัมพันธ์ยังไม่ทั่วถึงเท่าที่ควร

 5.1.4 เครือข่ายบางหน่วยหรือบางท่านยังไม่เข้าใจถึงสิทธิประโยชน์ของการขึ้นทะเบียนแรงงานอิสระมากนัก

 5.1.5 ไม่มีการแนะนำวิธีการใช้ที่ง่าย เน้นหลักวิชาการเกินไป

 5.1.6 การสื่อสารที่ไม่เข้าใจ การบอกกล่าวต่อกันจนข้อมูลผิดเพี้ยนไป

 5.1.7 ประชาชนไม่สนใจ

 **5.2 ข้อคิดเห็นและข้อเสนอแนะ**

 การประเมินผลโครงการยกระดับคุณภาพชีวิตแรงงานนอกระบบโดยเครือข่ายชุมชน ผ่านการขึ้นทะเบียนแรงงานนอกระบบ (แรงงานอิสระ) ประจำปีงบประมาณ พ.ศ. 2567 มีข้อเสนอแนะ ดังนี้

 5.2.1 ควรลดขั้นตอนในการกรอกข้อมูล โดยอาจจะเชื่อมกับกรมการปกครองไว้

 5.2.2 ควรเพิ่มช่องทางการประชาสัมพันธ์

 5.2.3 ควรจัดอบรมทำความเข้าใจของการขึ้นทะเบียนแรงงานอิสระ

 5.2.4 ควรมีรายละเอียดที่ชัดเจนสำหรับโครงการ รวมทั้งการประชาสัมพันธ์ที่ชัดเจน

 5.2.5 ควรแบ่งเนื้อหาให้เป็นสัดส่วน ให้เข้าใจง่าย

 5.2.6 ต้องมีการประชาสัมพันธ์ให้มากกว่านี้ เพื่อให้เข้าถึงประชาชน

 5.2.7 ควรมีการประชุมเพิ่มเติมความรู้บ่อยๆ

 5.2.8 ต้องมีนโยบายที่ชัดเจนและสื่อสารให้ประชาชนได้ทราบมากกว่านี้

 5.2.9 อยากให้เจ้าหน้าที่แรงงานลงพื้นที่จริง และประชาสัมพันธ์ด้วยตนเองแทนการให้ ครู ข ลงพื้นที่

**ภาคผนวก**

****

**ประกอบด้วย**

 1) กรอบแนวทางการประเมินผลโครงการฯ

 2) เป้าหมายในการสำรวจข้อมูล

 3) ตัวอย่างแบบสอบถาม จำนวน 3 แบบ

 3) แบบบันทึกข้อมูลการสำรวจ ปี 2568

**คณะผู้จัดทำ**

|  |
| --- |
| **ที่ปรึกษา** |
|  | นางสาวธัญรัศม์  | ศรีริพราหมณ์ | แรงงานจังหวัดตรัง |
|  |  |  |  |
| **คณะผู้จัดทำ** |
|  | นางสาวสุภาวดี | สุถาวรกุล | นักวิชาการแรงงานชำนาญการ |
|  | นางสาวศิริภิญญา | ทวีพัฒนะพงศ์ | เจ้าหน้าที่วิเคราะห์ข้อมูลและประมวลผลเบื้องต้น |
|  |  |  |  |